title: Halo 5: Guardians

text: "Halo 5: Guardians" on ensimmäisen persoonan kuvakulmasta kuvattu ammuntapeli. Pelaaja ohjaa kentästä riippuen toista pelin päähenkilöistä, joko Master Chiefiä tai Jameson Lockea, jotka ovat erikoishaarniskoihin pukeutuneita supersotilaita. Tavoitteena on läpäistä kentät päihittämällä erilaisten varusteiden avulla tekoälyn ohjaamat viholliset. Pelaajaa taistelee ihmiskunnan kanssa vuosikymmeniä sotaa käynyttä Covenant-muukalaisliittoumaa sekä mekaanisia Promethean-sotilaita vastaan. Kenttiin on sijoitettu runsaasti aseita ja ajoneuvoja, minkä lisäksi aseita voi poimia kuolleilta vihollisilta. Muiden "Halo"-pelien tapaan pelaajalla on energiakilpi, joka kerää pelaajaan kohdistuvat osumat. Kun osumia on kertynyt tarpeeksi, kilpi sammuu ja pelaaja menettää terveyspisteitään sen jälkeen tulevista osumista. Lyhyen odottelun jälkeen sekä energiakilpi että terveyspisteet palautuvat normaaleiksi. Pelihahmo pystyy kantamaan kerralla kahta asetta ja kuutta kranaattia, kaksi jokaista kranaattityyppiä.


title: Halo 5: Guardians

text: Pelaaminen nojaa entistä enemmän oman joukkueen kanssa toimimiseen, sillä pelaajan mukana kulkee jokaisella kentällä kolme tekoälyn tai ihmispelaajien ohjastamaa joukkuetoveria. Omaa joukkuettaan voi käskyttää haluamiinsa paikkoihin tai poimimaan tietyn aseen. Master Chiefin johtama Blue Team esiintyy ensimmäistä kertaa sarjan pelissä. Jokaisella spartalaisella on erilaiset aseet ja kyvyt. Esimerkiksi Kelly juoksee lujempaa kuin muut ja Lindalla on tarkkuuskivääri. Lisäksi jokaisella spartalaisella on ainutlaatuinen heijastusnäyttö.


title: Halo 5: Guardians

text: "issa" ja "Halo 4:ssä" olleet haarniskakyvyt on korvattu uusilla spartalaiskyvyillä (engl. "spartan abilities"), joita on yhteensä seitsemän. Toisin kuin haarniskakyvyt, spartalaiskyvyt ovat jatkuvasti pelaajan käytettävissä eikä niitä voi vaihtaa. Spartalaiskyvyt antavat erilaisia lisäkykyjä, jotka helpottavat joko kentissä liikkumista tai taistelua. Työntömoottoripaketin ("thruster pack") avulla pelaaja voi syöksähtää nopeasti haluamaansa suuntaan. Pelaaja voi käyttää ilmassa ollessaan "Ground Pound" -kykyä syöksyäkseen nopeasti maahan painamalla lähitaistelunäppäintä. Aiemmista peleistä poiketen esteiden ja tavaroiden yli voi nyt kiivetä uudella "Clamber"-kyvyllä. Juoksupyrähdyksellä ("sprint") hahmo voi liikkua nopeammin. Maksiminopeudessa pelaaja voi liukua tai tehdä tavallista tehokkaamman lähitaisteluliikkeen "Spartan Chargen". Älytähtäimen avulla ("smart scope") jokaisella aseella voi käyttää kiikaritähtäintä.


title: Halo 5: Guardians

text: Kampanjassa on mahdollista pelata myös "Score Attack" -pelimuotoa, jossa pelaajat saavat pisteitä ansaitsemistaan mitaleista sekä kenttään käyttämästään ajasta.


title: Halo 5: Guardians

text: "Halo 5:n" moninpelissä tarkoituksena on kerätä pisteitä vihollispelaajia tappamalla tai suorittamalla erilaisia tavoitteita. Moninpeli on jaettu kahteen osioon, kilpailulliseen Arenaan ja Warzoneen. Niiden lisäksi pelaajien on mahdollista luoda ja jakaa omia karttojaan ja pelimuotojaan "Forge"-kenttäeditorissa sekä pelata kampanjaa yhteistyönä muiden pelaajien kanssa. Moninpelissä oli 21 julkaisukarttaa, ja 343 Industries on luvannut lisätä julkaisun jälkeen ainakin 18 ilmaista karttaa. "Halo 5" on pääsarjan ensimmäinen peli, joka ei tue jaetun ruudun moninpeliä, mutta kaikkien moninpelimuotojen luvataan käyttävän dedikoituja palvelimia. Peliä ei voi myöskään pelata lähiverkon kautta.


title: Halo 5: Guardians

text: Arena-osio sisältää joukon klassisia pelimuotoja, kuten "Slayerin" (deathmatch) ja lipunryöstön. Julkaisun jälkeen peliin on lisätty "Assault", jossa tavoitteena on räjäyttää pommi vastustajajoukkueen tukikohdassa, ja kuudentoista pelaajan "Big Team Battle". Uusia pelimuotoja ovat muun muassa erävoittoihin pohjautuva "Breakout" ja alueiden hallitsemiseen perustuva "Strongholds". Arenaan kuului julkaisussa 16 karttaa, ja siihen on lisätty julkaisun jälkeen sekä 343 Industriesin että yhteisön tekemiä karttoja.


title: Halo 5: Guardians

text: Kaikki pelaajat aloittavat Arena-ottelut samoilla aseilla ja kyvyillä. Ottelun kuluessa kentältä voi poimia erilaisia aseita ja lyhytkestoisia erikoiskykyjä, kuten näkymättömyyden tai tehokkaamman energiakilven.y Joukkueen tavoiteena on kerätä pisteitä vihollisia tappamalla tai suorittamalla yhteisiä tavoitteita. Pelaajan kuollessa hän syntyy uudelleen muutaman sekunnin kuluessa mahdollisimman turvalliseen paikkaan, paitsi "Breakout" -pelimuodossa, jossa uudelleensyntyminen tapahtuu jokaisen erän alussa. Joukkueen pitäessä tiettyjä alueita hallussaan se voi pakottaa vastustajajoukkueen uudelleensyntymään epäsuotuisampiin paikkoihin.


title: Halo 5: Guardians

text: Warzone-pelilistat ovat sosiaalisia pelilistoja, eli ne eivät käytä kilpailullista ranking-systeemiä. "Warzone"-pelimuodossa joukkueet saavat pisteitä alueiden hallussapidosta, toisista pelaajista ja kartalle ilmaantuvista tekoälyn ohjaamista pomovihollisista. Joukkueen hallitessa yhtä kolmesta alueesta se voi uudelleesyntyä kyseiselle alueelle. Toisen joukkueen hallitessa kaikkia kolmea aluetta häviävän joukkueen tukikohta avautuu ja se voidaan tuhota. "Warzone Assault" -pelimuodossa toinen joukkueista hyökkää ja toinen puolustaa. Yhteensä puolustettavia kohteita on kolme, joista viimeinen on puolustajien tukikohta. 343 Industries julkisti vuoden 2016 Halon maailmanmestaruuskilpailujen yhteydessä "Warzone Firefight" -pelimuodon. Siinä korkeintaan kahdeksan pelaajaa taistelee aalloittain vyöryviä tekoälyn ohjaamia vihollisia vastaan. Warzone-pelilistoissa ei ole kentälle sijoitettuja aseita Arenan tapaan, vaan kaikki aseet saadaan Requisition-korttien kautta.


title: Halo 5: Guardians

text: Jokaisen pelatun ottelun jälkeen pelaaja palkitaan Requisition-pisteillä (lyh. REQ), joilla voi lunastaa REQ-korttipakkauksia. REQ-korteilla pelaaja voi kehittää pelihahmoaan tai hankkia otteluihin kertakäyttöisiä aseita, ajoneuvoja tai kykyjä. Kortteja on kahdenlaisia, pysyviä ja kertakäyttöisiä, ja niitä myydään kolmessa erilaatuisessa pakkauksessa. Pysyvien korttien avulla omalle pelihahmolle voi hankkia muun muassa kypäriä ja haarniskoja. Kertakäyttöisiä kortteja voidaan käyttää vain Warzone-pelimuodoissa, ja niiden avulla pelikentälle voi kutsua erilaisia aseita, ajoneuvoja ja erikoiskykyjä. Pelaaja aloittaa jokaisen pelin ensimmäiseltä REQ-tasolta, ja korkeimmilla tasoilla voi lunastaa suurempia REQ-tasoja vaativia kortteja. REQ-pakkauksia annetaan myös palkinnoiksi Spartan Rank -tasojen nousemisesta sekä haasteiden suorittamisesta, ja niitä voi ostaa mikromaksuilla. Osa mikromaksutuloista kasvattaa Halon kilpasarjojen kokonaispalkintoja.


title: Halo 5: Guardians

text: REQ-korteissa on kuusi yleisyyden mukaan määräytyvää luokitusta; yleinen ("common"), epätavallinen ("uncommon"), harvinainen ("rare"), äärimmäisen harvinainen ("ultra rare"), legendaarinen ("legendary") ja myyttinen ("mythic"). Kaikkein halvimpia REQ-korttipakkauksia ovat pronssipakkaukset, joissa on yleisiä kertakäyttökortteja ja mahdollisuus pysyvän kortin avaamiseen. Hopeapakkaukset sisältävät kortteja yleisistä harvinaisiin, minkä lisäksi ne avaavat kaksi pysyvää korttia. Kultapakkauksissa on kortteja epätavallisista myyttisiin.


title: Halo 5: Guardians

text: "Halo 5: Guardians" sisältää uusitun kilpailullisen ranking-järjestelmän, johon viitataan myös CSR-järjestelmänä ("competitive skill ranking"). Pelaajan sijoitus määräytyy aluksi kymmenen sijoitusottelun perusteella. Järjestelmässä on seitsemän tasoa, joista viisi ensimmäistä on jaettu kuuteen alempaan tasoon. Toiseksi korkeimman tason saavutettuaan pelaajan taso määräytyy CSR-pisteiden mukaan. Pelaaja nousee mestaritasolle, kun tämä on 200 eniten CSR-pistettä keränneen pelaajan joukossa. Vain mestaritasolta pystyy putoamaan alemmalle tasolle. CSR-järjestelmää käyttävissä pelilistoissa sijoitukset nollautuvat noin kuukauden mittaisen kauden jälkeen. Ainoa tapa kartuttaa CSR-pisteiden määrää on otteluiden voittaminen. Ranking-järjestelmää käyttäviin pelilistoihin viitataan usein kilpailullisina pelilistoina.


title: Halo 5: Guardians

text: Kilpailullisen ranking-järjestelmän rinnalla toimii Spartan Rank (lyh. "SR"). Siinä nouseminen ei riipu niin paljon pelaajan taitotasosta kuin kilpailullinen ranking-järjestelmä, sillä pelaaja palkitaan jokaisen pelin jälkeen kokemuspisteillä, jotka kasvattavat Spartan Rankia.


title: Halo 5: Guardians

text: Osa Arena-pelilistoista ei käytä CSR-systeemiä, jolloin niitä kutsutaan sosiaalisiksi pelilistoiksi ("social playlist"). Osa sosiaalisista pelilistoista on pysyviä ja joidenkin pelimuodot vaihtelevat viikoittain. Sosiaalisia pelilistoja ovat muun muassa "Big Team Battle" ja "Infection", jossa toisen joukkueen tavoitteena on tartuttaa vihollisjoukkue.


title: Halo 5: Guardians

text: "Halo 5: Guardians" sijoittuu vuoteen 2558, kahdeksan kuukautta "Halo 4:n" viimeisen "Spartan Ops" -jakson jälkeen. Peli seuraa kahta eri sotilasryhmää, Master Chiefin johtamaa Blue Teamia ja Jameson Locken johtamaa Fireteam Osirista.


title: Halo 5: Guardians

text: Blue Team on viimeinen aktiivinen Spartan-II-supersotilaista koostuva ryhmä. Master Chief liittyi siihen uudelleen "Halo 5:tä" edeltäneissä "Halo: Escalation" -sarjakuvissa. Ensimmäisen kerran joukkue esiintyi vuoden 2001 kirjassa "", mutta ainoa sarjan peleissä esiintynyt hahmo on Master Chief. Frederic-104 on Master Chiefin lähin ystävä, ja vaikka hänen sotilasarvonsa on ryhmän korkein, hän luovuttaa johdon yleensä Chiefille. Linda-058 on tarkka-ampuja ja joukkueen hiljaisin jäsen. Kelly-087 tunnetaan nopeudestaan, ja hän on saavuttanut Mjolnir-haarniskassaan jopa 65 kilometrin tuntivauhdin. Kellyllä on myös nopeat refleksit, minkä vuoksi hän on erikoistunut lähitaisteluun.


title: Halo 5: Guardians

text: Fireteam Osirisissa on uudemman sukupolven Spartan-IV-sotilaita. Joukkueen johtaja Jameson Locke esiintyi ensimmäistä kertaa "in" mukana toimitetussa "Halo: Nightfall" -sarjassa. Locke jäi orvoksi kuusivuotiaana muukalaisliitouma Covenantin hyökättyä hänen kotiplaneetalleen. Myöhemmin Lockesta tuli yksi parhaimmista "Office of Naval Intelligencen" (lyh. ONI) agenteista. Olympia Vale on esiintyi ensimmäisen kerran kirjassa "Hunters in the Dark," ja on toiminut neuvottelijana UNSC:n ja Covenantin välisissä neuvotteluissa. Vale oppi Covenantin käyttämän kielen, "sangheilin", kuuntelemalla nauhoitteita ja vertaamalla niitä tekoälyn käännöksiin. Holly Tanaka oli kotiplaneettansa yksi kolmesta elossa selvinneestä henkilöstä Covenantin hyökättyä sinne. Onnistuneen pelastusoperaation jälkeen Tanakaa suositeltiin Spartan-IV-ohjelmaan. Edward Buck esiintyi ensimmäistä kertaa "" -pelissä, jossa hän johti ODST-sotilasryhmää. Myöhemmin kirjassa "Halo: New Blood" Buckista tulee Spartan-IV-sotilas, ja hän siirtyy uuteen ryhmään, Osirikseen.


title: Halo 5: Guardians

text: Infinity on UNSC:n suurin ja kehittynein avaruuslaiva. Sen kapteeni on Thomas Lasky ja aluksen tekoäly on Roland. Muita merkittäviä henkilöitä Infinityllä ovat muun muassa komentaja Sarah Palmer ja tohtori Catherine Elizabeth Halsey, joka tunnetaan Spartan-ohjelman kehittäjänä.


title: Halo 5: Guardians

text: Guardianit, joiden mukaan Halo 5 on saanut lisänimensä, ovat muinaisen Forerunner-rodun luomia valtavia tekoälyrakennelmia, joiden tarkoituksena on pitää huolta sijoitusplaneetastaan.


title: Halo 5: Guardians

text: Peli alussa sotilasryhmä Fireteam Osiris saa tehtävän: heidän pitää pelastaa tohtori Catherin Halsey, jonka Covenant-johtaja Jul ’Mdaman joukot ovat ottaneet vangiksi. Ryhmä taistelee tiensä Promethean- ja Covenant-joukkojen läpi ja tappaa ’Mdaman. Halsey pelastetaan onnistuneesti, ja ryhmä palaa UNSC:n Infinity-alukselle.


title: Halo 5: Guardians

text: Samaan aikaan sotilasryhmä Blue Team on turvaamassa ONI:n tutkimuslaitosta Argent Moonia. Kesken tehtävän ryhmän johtaja Master Chief saa arvoituksellisen viestin Cortanalta, joka kehottaa häntä matkaamaan planeetalle nimeltä Meridian. Argent Moonin turvaamisen jälkeen Blue Teamin käsketään palata takaisin Infinitylle, mutta vastoin käskyjä he suuntaavat Meridianille.


title: Halo 5: Guardians

text: Infinityllä tohtori Halsey kertoo Cortanan päässeen käsiksi Forerunnereiden tietolähteeseen, Domainiin. Infinityn kapteeni Thomas Lasky pelkää, että Cortana manipuloi Master Chiefiä. Hän lähettää Osiriksen Meridianille jäljittämään ja vangitsemaan Blue Teamin. Meridianilta Osiris löytää ihmissiirtokunnan, jota vastaan promethealaiset ovat hyökänneet. Jatkaessaan Blue Teamin takaa-ajoa he kohtaavat Cortanan palvelijaksi esittäytyvän Warden Eternalin. Osiris päihittää Warden Eternalin, minkä jälkeen ryhmä saavuttaa Blue Teamin. Blue Team nousee Guardianiin, ja siirtyy sen mukana Genesis-planeetalle. Siellä Master Chief ja Cortana kohtaavat toisensa. Cortana kertoo Forerunnereiden teknologian parantaneen hänen rampancy-tilansa, johon tekoälyt joutuvat seitsemän vuotta luomisensa jälkeen ja alkavat rappeutua.


title: Halo 5: Guardians

text: Osiris matkustaa sangheilien kotiplaneetalle, Sangheliokselle, jossa sijaitsee horroksessa oleva Guardian. Ryhmän tarkoituksena on käyttää sitä Genesikselle siirtymiseen. Sanghelios on kuitenkin sisällissodassa, jossa vastakkain ovat Arbiterin johtamat, ihmiskunnan kanssa liittoutuneet kapinalliset ja Covenant-liittoumalle uskolliset joukot. Osiris taistelee Arbiterin johtamien joukkojen rinnalla, ja lopulta kapinalliset voittavat taistelun. Tämän jälkeen he nousevat Guardianille Halseyn ja Sarah Palmerin avustuksella.


title: Halo 5: Guardians

text: Osiriksen laskeuduttua Genesikselle he kohtaavat 031 Exuberant Witness -nimisen tekoälyn, jonka tehtävänä on huolehtia Genesiksestä. Exuberant Witness ja Osiris liittoutuvat estääkseen Cortanan suunnitelmat. Pian he kohtaavat Blue Teamin. Locke kertoo Cortanan suunnitelmasta käyttää Guardianeita galaksin aseista riisumiseen rauhan saavuttamiseksi. Master Chief yrittää saada Cortanan muuttamaan aikeitaan, mutta Cortana pitäytyy suunnitelmissaan ja vangitsee Blue Teamin. 031 Exuberant Witness onnistuu saamaan planeetan järjestelmät takaisin haltuunsa ja vapauttaa Blue Teamin, jolloin Cortana poistuu paikalta Guardianilla.


title: Halo 5: Guardians

text:
Tekoälyt ympäri galaksia vakuuttavat uskollisuuttaan Cortanalle ja hänen suunnitelmilleen. Cortana paikantaa Infinityn ja valmistautuu lamauttamaan sen, mutta Infinity onnistuu pakenemaan miehistölle yhä uskollisen tekoälyn Rolandin avulla. Blue Team ja Osiris palaavat Sangheliokselle, jossa he tapaavat Halseyn, Palmerin ja Arbiterin. Mikäli pelin läpäisee vaikeimmalla vaikeustasolla, ylimääräisessä loppukohtauksessa näkyy ennestään tuntematon Halo-rengas, joka viitannee pelisarjan seuraavan osan sijoittuvan Halolle.
Microsoft julkisti vuoden 2013 Electronic Entertainment Expo -tapahtumassa uuden, tuolloin vielä nimeämättömän "Halo"-sarjan pelin. E3-messujen jälkeen Microsoft Studiosin johtaja Phil Spencer vahvisti alun perin trilogiaksi kaavaillun Reclaimer-saagan saavan useamman osan, sillä tarinaa ei haluttu rajoittaa kolmeen osaan. 343 Industriesin johtaja Bonnie Ross vahvisti toukokuussa 2014 julkaisuvuoden ja "Guardians"-lisänimen. Myöhemmin Ross kertoi pelin kaikkien moninpelimuotojen käyttävän dedikoituja palvelimia ja ruudunpäivitysnopeuden olevan 60 ruutua sekunnissa, joka saavutettaisiin laskemalla resoluutiota toiminnantäyteisissä tilanteissa. Pelisarjan kehityksestä vastaava Frank O’Connor kertoi 343 Industriesin kehittäneen uuden pelimoottorin "Halo 5:tä" varten.


title: Halo 5: Guardians

text: 2014 E3-messuilla 343 Industries kertoi "in" omistajien pääsevän beetatestaamaan "Halo 5:n" Arena-moninpeliä. Myös pelin toisen päähenkilön Jameson Locken taustatarinan kertova "Halo: Nightfall" -sarja julkistettiin samassa tapahtamussa. Myöhemmin Gamescom-messuilla beetatestauksen kerrottiin alkavan 29. joulukuuta ja kestävän kolmen viikon ajan. Beeta sisälsi kolme pelimuotoa, seitsemän karttaa ja 11 asetta.


title: Halo 5: Guardians

text: Marraskuussa 2014 verkkoon vuosi lyhyitä pätkiä pelikuvaa pelin aikaisesta kehitysversiosta, joissa esiteltiin pelin uusia spartalaiskykyjä. 343 Industriesin tuottaja Josh Holmes kertoi vuotojen jälkeen Twitterissä, ettei uusi tähtäämismekaniikka vaikuta pelihahmon liikkumisnopeuteen tai lonkalta ampumisen tarkkuuteen. Ensimmäisen kerran virallista pelikuvaa moninpelistä näytettiin "Halo Fest" -tapahtumassa kahden ammattilaisjoukkueen pelaamana.


title: Halo 5: Guardians

text: Vuoden 2015 E3-messuilla 343 Industries näytti ensimmäistä kertaa pelikuvaa kampanjasta ja julkisti uuden 24 pelaajan "Warzone"-pelimuodon. Kampanjan luvattiin olevan kaksi kertaa "Halo 4:n" kampanjaa pidempi.


title: Halo 5: Guardians

text: Alun perin pelin toiseksi sotilasryhmäksi kaavailtiin "Halo 4:n Spartan Ops" -tehtävissä esiintynyttä Fireteam Majesticia. Ideasta kuitenkin luovuttiin ja 343 Industries päätyi luomaan uuden ryhmän. Alun perin ryhmän jäseniksi kaavailtiin komentaja Sarah Palmeria ja Majesticin johtajaa, Thornea. Thornen ääninäyttelijä oli kuitenkin kiireinen, minkä takia hahmo korvattiin Nathan Fillionin esittämällä Buckilla, kun vastaavasti Palmer korvattiin täysin uudella hahmolla.


title: Halo 5: Guardians

text: Phil Spencer sanoi Microsoftin "Build"-konferenssissa, ettei pidä ensimmäisen persoonan kuvakulmasta kuvatun Halon saapumista PC:lle mahdottomana. Suunnitelmia "Halo 5:n" PC-julkaisusta ei hänen mukaansa ole, sillä peliä on alusta lähtien kehitetty vain konsolia ajatellen. Myöhemmin pelin "Forge"-kenttäeditorin julkistettiin saapuvan Windows 10:lle. Pelaajien PC:llä luomia karttoja voidaan pelata Xboxilla, ja konsoliversion Arena-kartat ovat pelattavissa myös PC:llä. Windows 10:n "Forge" ei kuitenkaan sisällä pelinhakua. "Forge" julkaistaan ilmaiseksi Windows 10:lle 8. syyskuuta 2016.


title: Halo 5: Guardians

text: Eräs pelin kehittäjistä, Ryan Darcey, kertoi 2016 Game Developers Conferencessa 343 Industriesin harkinneen kaksoishypyn lisäämistä peliin. Ajatuksesta luovuttiin, sillä pelin kartat olisi täytynyt suunnitella lähes kokonaan uusiksi. Darceyn mukaan myös "Ground Pound" -kyvyn poistamista harkittiin. Toinen pelistä karsittu ominaisuus oli jaetun ruudun moninpeli. Tuottaja Josh Holmesin mukaan studio suunnitteli kahden pelaajan jaettua ruutua sekä kampanjaan että moninpeliin. Holmes kertoi studion halunneen suunnata resurssejaan muualle, jolloin pelkästään jaettuun ruutuun liittyvät ongelmat söisivät liikaa aikaa muilta osa-alueilta.


title: Halo 5: Guardians

text: "The Sprint" -sarja kertoo Halo 5:n kehityksestä, ja siitä on tähän mennessä julkaistu kolme kautta. Sarjaa esitettiin alun perin yksinoikeudella Xbox Onen "Halo Channel" -sovelluksessa, mutta myöhemmin jaksot on ladattu myös YouTubeen. Ensimmäinen kausi julkaistiin hieman ennen moninpelibetaa joulukuussa 2014 ja se kertoi muun muassa uuden Breakout-pelimuodon kehittämisestä sekä "Truth"- ja "Regret"-karttojen suunnittelemisesta, joista molemmat pohjautuvat "Halo 2:n Midship"-karttaan. Kauden aikana 343 Industries kutsuu studiolleen ammattilaispelaajia peliä testaamaan voidakseen luoda "Halo 5:n" Arena-moninpelistä mahdollisimman kilpailullisen kokemuksen.


title: Halo 5: Guardians

text: Toinen kausi käsittelee uuden "Warzone"-pelimuodon kehitystä, liikkeenkaappausta ja kampanjademon kehittämistä kesän E3-messuja varten. Kolmas kausi julkaistiin aiemmista kausista poiketen samaan aikaan sekä "Halo Channelissa" että YouTubessa. Kausi oli viiden jakson pituinen, joista kaksi ensimmäistä käsittelivät pelin musiikkia ja liikkeenkaappausta pelin alkukohtausta varten. Myöhemmissä jaksoissa esitellään "Halo 5:n" uutta "Forge"-karttaeditoria, jonka avulla 343 Industriesin entisistä ammattilaispelaajista koostuva ryhmä rakentaa omia "Breakout"-karttojaan pelin julkaisua varten. Viimeisessä jaksossa 343 Industriesin työntekijät keskustelevat pelistä hieman ennen sen virallista julkaisua.


title: Halo 5: Guardians

text: Tuottaja Josh Holmes kertoi kaiken pelin ladattavan lisäsisällön olevan ilmaista. Holmesin mukaan 343 Industries halusi välttää pelaajien jakamista kahteen ryhmään. Holmes kertoi myöhemmin, ettei studiolla ole aikeita julkaista kampanjan tarinaa laajentavaa lisäsisältöä. Yhteensä julkaisun jälkeisiä karttoja on luvattu 15. kesäkuuhun 2016 mennessä. Pelisarjan kehityksestä vastaava Frank O’Connor vahvisti pelin saavan lisäsisältöä vielä kesäkuun jälkeenkin.


title: Halo 5: Guardians

text: Pelin päivitykset ovat sisältäneet uusien karttojen ohella REQ-kortteja, aseita edellisistä peleistä ja pelimuotoja. Esimerkiksi "Forge"-karttaeditori julkaistiin pelin toisessa päivityksessä, "Cartographer’s Giftissä". Joitakin yhteisön "Forgessa" tekemiä karttoja on lisätty pelinhakuun isompien päivitysten yhteydessä.


title: Halo 5: Guardians

text: 343 Industries julkaisi vuoden 2016 Halon maailmanmestaruuskilpailujen aikana trailerin uudesta "Warzone Firefight" -pelimuodosta. Pelimuodossa pelaajien tarkoituksena on taistella vihollisaaltoja vastaan kahdeksan pelaajan voimin, ja lisäksi he voivat käyttää omistamiaan REQ-kortteja. Pelimuodosta järjestettiin viisipäiväinen betatesti, joka alkoi maaliskuun 14. päivä. Pelimuoto julkaistiin samaa nimeä kantavassa päivityksessä kesäkuussa 2016.


title: Halo 5: Guardians

text: "Memories of Reach" -päivityksen yhteydessä uudistettiin pelin tekoälyä. Myöhemmin kampanjaan lisättiin vielä "Score Attack" -pelimuoto, jossa pelaajat saavat pisteitä vihollisten tappamisesta sekä ansaitsemistaan mitaleista.


title: Halo 5: Guardians

text: Pelin musiikin on säveltänyt japanilainen Kazuma Jinnouchi, joka on aiemmin säveltänyt musiikkia muun muassa ""- ja "Halo 4" -peleihin. Musiikki on äänitetty Lontoossa sijaitsevalla Abbey Road Studiosilla, ja sen on soittanut 96-henkinen sinfoniaorkesteri. Musiikissa on käytetty myös Jinnouchin itse ohjelmoimia elektronisia instrumentteja.


title: Halo 5: Guardians

text: Ääniraita julkaistiin lokakuun lopussa vuonna 2015, kolme päivää itse pelin julkaisun jälkeen. Ääniraita on saatavilla CD:llä, digitaalisena ja vinyylinä. Soundtrackin rajoitettu versio sisältää tupla-CD:n, tupla-vinyylin, muualla julkaisematonta musiikkia ja lisämateriaalia äänityksistä.


title: Halo 5: Guardians

text: 343 Industries julkaisi ensimmäisen teaser-trailerin "Halo 5:stä" vuoden 2013 E3-messuilla. "Halo: The Master Chief Collectionin" ostajat saivat pelin mukana viisiosaisen "Halo: Nightfall" -sarjan, jossa esiteltiin toinen Halo 5:n päähenkilöistä, Jameson Locke. Lockea sarjassa näyttelee Mike Colter ja sitä ovat tuottaneet muun muassa Ridley Scott ja Paul Scheuring. "Nightfall" julkaistiin DVD:llä ja Blu-raylla 17. maaliskuuta 2015.


title: Halo 5: Guardians

text: "Halo 5:tä" markkinoitiin myös urheilutapahtumissa: sen mainos oli jalkapallojoukkue Seattle Soundersin pelipaidoissa, ja Dale Earnhardt, Jr. ja Jamie McMurray ajoivat NASCAR-kilpailussa "Halo 5" -aiheisissa autoissa. Vuonna 2015 julkaistussa "" -elokuvassa Simon Peggin esittämä Benji Dunn pelaa "Halo 5:tä" kolmelta ruudulta, joka herätti huhut pelin mahdollisesta PC-versiosta.


title: Halo 5: Guardians

text: Pelistä julkaistiin kaksi keräilyversiota, joista molemmat sisältävät Eric Nylundin "Halo: The Fall of Reach" -romaaniin pohjautuvan animaatiosarjan, digitaalista lisäsisältöä moninpeliin, Guardian-pienoismallin ja pelisarjan universumia laajentavia papereita. Keräilyversioista kalliimpi sisältää lisäksi patsaan Master Chiefistä ja Lockesta.


title: Halo 5: Guardians

text: Julkaisutapahtuma esitettiin suorana YouTubessa. Tapahtumassa esitettiin ensimmäinen osa "The Fall of Reach" -animaatiosarjasta ja haastateltiin pelin ääninäyttelijöitä. Sydneyssä pelin ensimmäiset 15 minuuttia pelattiin yli 200 metrin korkeudessa maailman suurimmalta ilmassa olevalta valkokankaalta. Mikroblogipalvelu Twitteriin lisättiin ennen julkaisua Master Chief -emoji.


title: Halo 5: Guardians

text: "Hunt the Truth" on Halo 5:n markkinoinnissa käytetty pervasiivinen peli. Se kertoo journalisti ja sotakuvaaja Benjamin Giraudista, joka on aiemmin esiintynyt "Halo Graphic Novel" -sarjakuva-albumissa. Sarja on kerännyt yli 6,7 miljoonaa kuuntelijaa, ja se voitti myös Clio-palkinnon. Sarjasta julkaistiin kaksi kautta.


title: Halo 5: Guardians

text: Yhteisö löysi "Hunt the Truth" Tumblr-sivuston maaliskuussa 2015. Sivustolla olleen ajastimen kuluttua loppuun näkyviin tuli traileri, jolla Master Chiefin kypärää ammuttiin tarkkuuskiväärillä. Seuraavana päivänä sivustolle ilmestyi kuunnelmasarjan ensimmäinen jakso, "Primer". Jaksossa Keegan-Michael Keyn ääninäyttelemä Benjamin Giraud lupaa kertoa likaisen totuuden Master Chiefistä.


title: Halo 5: Guardians

text: "The Walking Dead" -televisiosarjan viidennen kauden mainoskatkojen aikana "Halo 5:stä" julkaistiin kaksi uutta traileria molempien päähenkilöiden näkökulmista. Ensimmäisellä trailerilla Jameson Locke syyttää Master Chiefiä ympärillään vallitsevasta tuhosta, toisella Master Chief kertoo aseellaan uhaten Locken tehtävän olevan lopussa ja oman tehtävänsä vasta alussa.


title: Halo 5: Guardians

text: Huhtikuussa sarjan kuuntelijoiden oli mahdollista saada lyhyt äänirooli sarjan jaksosta lähettämällä 15-20 sekunnin äänipätkiä "Hunt the Truth" -sivustolle. Kilpailusta ilmoittettiin YouTuben suurimpien Halo-aiheisten kanavien kautta. Valitut äänitteet esitettiin kuudennen jakson alussa. Myöhemmin samassa kuussa Microsoft ja 343 Industries levittivät salaperäisiä kuvia eri mediakanavien kautta. Yhteisön koottua palat yhteen niistä paljastui "Halo 5:n" kansikuva. Myös "Hunt the Signal" -kilpailu alkoi huhtikuussa. Kilpailussa neljän hengen joukkueet ratkoivat erilaisia tehtäviä, jotka suoritettuaan heille avautui kuvia liittyen Halon universumiin ja "Hunt the Truth" -kampanjaan.


title: Halo 5: Guardians

text: "Halo 5: Guardians" sai kriitikoilta myönteisen vastaanoton. Arvostelumenestystä mittaavalla Metacritic-sivustolla 101 arvostelun painotettu keskiarvo on 84 ja Game Rankingsin valitsemien 67 arvostelun keskiarvo on 84,21%. "Halo 5" myi ensimmäisellä viikollaan 400 miljoonan dollarin arvosta, ja siitä tuli Microsoftin mukaan nopeiten myynyt Xbox One -yksinoikeuspeli. Frank O’Connor kertoi pelin myyneen viisi miljoonaa kappaletta ensimmäisen kolmen kuukautensa aikana.


title: Halo 5: Guardians

text: "Pelaajan" Paavo Niskalan mielestä peli tuntui loppuun asti ajatellulta ja hiotulta, mutta lopullinen huipennus jäi puuttumaan. Hän kehui karttasuunnittelua ja piti "Halo 5:tä" hyvänä pohjana tuleville peleille. Gamereactorin Jori Virtanen sanoi Halon muistuttavan entistä enemmän muita pelejä ja tarinan olleen kliseinen. "Warzone" oli hänen mielestään yksi koko pelisarjan parhaista pelimuodoista. Domen Kalle Laakso kehui arvostelussaan audiovisuaalista puolta ja tarinaa. Hän piti spartalaiskykyjä onnistuneena muutoksena.


title: Halo 5: Guardians

text: IGN:n Brian Albert kehui pelin taistelua ja kirjoitti pelin moninpelin olevan sarjan paras vuosiin, kun taas GameSpotin arvostelija Mike Mahardy kehui moninpeliä koko sarjan parhaaksi. Uusi "Warzone"-pelitila keräsi erityisesti kiitosta Mahardylta, jonka mielestä pelimuoto on ammuntapelilajityypin parhaimpia uusia ideoita aikoihin. Myös EGM:n arvostelija Jeff Landa piti "Warzonea" hauskana ja jännittävänä. Game Informerin Matt Miller ei yhtynyt "Warzonen" saamiin kehuihin, vaan piti "Requisition"-järjestelmän satunnaisuutta ongelmallisena.


title: Halo 5: Guardians

text: Halo 5:n kampanja sai ristiriitaisemman vastaanoton. IGN:n Albert piti pelin monipuolisista ympäristöistä ja yhteistyömoninpelistä, mutta kaipasi parempaa tekoälyä tietokoneen ohjastamille joukkuetovereille. Destructoidin Chris Carter kritisoi pelin tarinaa ja teknisiä ongelmia. Joukkueiden tekoäly ei kerännyt kehuja Carteriltakaan. "Time"-lehden Matt Peckhamin mielestä tarinan käännekohta oli pettymys. Hän kutsui pelin antagonistia laiskasti suunnitelluksi. Digital Spyn Ian Dransfield ei pitänyt Osiriksen huomattavasti suuremmasta ruutuajasta ja kirjoitti pelin toistavan itseään. Hänen mielestään moninpeli pelastaa "Halo 5:n" täydelliseltä epäonnistumiselta, mutta ei suositellut sitä pelkästään kampanjasta kiinnostuneille. EGM:n Landa piti pelin sotilasryhmiä mielenkiintoisena hahmojen sekoituksena.


title: Halo 5: Guardians

text: 343 Industries ja Microsoft julkistivat elokuussa 2015 Gamescom-messuilla Halon maailmanmestaruuskilpailut, joiden palkintopotti oli julkaisuhetkellä miljoona Yhdysvaltain dollaria. Palkintosumma nousi lopulta yhteensä 2,5 miljoonaan dollariin REQ-pakkauksista saatujen myyntitulojen avustamana. Ensimmäinen neljän joukkueen näytösturnaus pelistä järjestettiin samoilla messuilla. Karsintaturnaukset maailmanmestaruuskisoja varten alkoivat saman vuoden joulukuussa.


title: Halo 5: Guardians

text: Vuoden 2016 X Games -kisojen yhteydessä järjestettiin Halo-turnaus, johon kutsuttiin kuusi joukkuetta Pohjois-Amerikasta ja kaksi joukkuetta Euroopasta. ESPN lähetti turnauksen suorana verkkosivuillaan, minkä lisäksi se esitettiin myös Twitchin ja MLG TV:n kautta. Turnauksen voitti yhdysvaltalainen Evil Geniuses ja toiseksi sijoittui Counter Logic Gaming.


title: Halo 5: Guardians

text: Karsintaturnausten jälkeen maailmanmestaruuskilpailuihin selviytyi 16 parasta joukkuetta, kahdeksan joukkuetta Pohjois-Amerikasta, neljä Euroopasta, kaksi Australiasta ja Uudesta-Seelannista, yksi Aasiasta ja yksi Latinalaisesta Amerikasta. Maailmanmestaruuskilpailut järjestettiin Kaliforniassa, Hollywoodissa. Counter Logic Gaming voitti loppuottelun 4-0 Team Allegiancea vastaan ja hävisi turnauksessa vain kolme peliä. Ainoa kahdeksan parhaan joukkoon sijoittunut Pohjois-Amerikan ulkopuolinen joukkue oli eurooppalainen Epsilon eSports.


title: Halo 5: Guardians

text: 343 Industries tiedotti huhtikuussa 2016 järjestävänsä kaksi ammattilaissarjaa. Pohjois-Amerikan sarjaan osallistuu kahdeksan joukkuetta ja Euroopan sarjaan kuusi. Sen ohella amatööreille järjestetään oma avoin sarjansa, jonka kärkijoukkueilla on mahdollisuus nousta ammattilaissarjaan kauden päätteeksi. "Halo 5:n" aseisiin julkaistiin ammattilaisjoukkueiden logoilla varustettuja maalipintoja, joista ensimmäiset tulivat saataville "Warzone Firefight" -päivityksen yhteydessä kesäkuussa 2016. Osa maalipinnoista saatavista mikromaksutuloista menee suoraan joukkueille.


title: Halo 5: Guardians

text: Euroopan ammattilaissarjan ensimmäisen kauden voitti FAB eSports, joka tunnettiin aiemmin 4UX eSports -nimellä. Joukkue voitti mestaruuden häviämättä yhtäkään ottelusarjaa kauden aikana. Pohjois-Amerikan sarjan voitti peliä maailmanmestaruuskisoista lähtien hallinnut Counter Logic Gaming, häviten lopputurnauksessa vain kaksi peliä, joista molemmat tulivat viimeiseksi sijoittuneelle Cloud9:lle. CLG voitti lopputurnausta edeltäneen kauden aikana pelaamastaan kymmenestä ottelusta yhdeksän.


title: Campbell-verkosto

text: Campbell-verkosto () on vuonna 1999 perustettu, voittoa tavoittelematon järjestö, joka tuottaa koulutukseen, rikollisuuteen, sosiaalipolitiikkaan ja kansainväliseen kehitykseen liittyviä katsauksia, jotka sisältävät kaiken saatavilla olevan tutkimustiedon tarkasti rajatusta aiheesta. Sen kirjallisuuskatsauksissa ensisijaisena ja luotettavimpana tutkimusmenetelmänä pidetään satunnaistettua vertailukoetta. Verkosto lisää kirjastoonsa katsauksia neljä kertaa vuodessa ja julkaisee ne Campbell Library -lehdessä. Campbell-verkosto on Cochrane-verkoston sisarorganisaatio, ja sen pohjoismainen jaos on Tanskan sosiaalisen tutkimuksen laitoksen Nordic Campbell SFI. Järjestö on nimetty Yhdysvaltalaisen psykologin ja yhteiskuntatieteilijän Donald T. Campbellin mukaan. Joistakin katsauksista on myös saatavilla käyttäjien kirjoittamia tiivistelmiä, jotka pyritään kirjoittamaan helposti ymmärrettävästi. Kirjallisuuskatsauksissa arvioidaan, esimerkiksi sosiaalityön työpanosten ja interventioiden vaikuttavuutta arvioimalla näyttöön perustuvia (evidence-based) empiirisiä tutkimuksia.


title: Campbell-verkosto

text:
Campbell-verkoston ladatuin katsaus koskee koululuokanhallintamenetelmiä
. Katsaus kognitiivisen terapian vaikutuksia rikoksista tuomituille on ladatuin rikollisuuteen liittyvistä katsauksista. Molemmat edellä mainituista katsauksista löysivät näyttöä toimivista interventioista. Luetuin katsaus, joka käsittelee interventiota, jonka vaikutukset ovat näytön perusteella haitallisia, on katsaus Scared Straight -hankkeista, jossa käytösongelmaiset oppilaat tapaavat vankeja. Tarkoituksensa vastaisesti kokeilut Scared Straight hankkeista osoittivat että kokeiluryhmään arvottujen oppilaiden todennäköisyys syyllistyä rikoksiin myöhemmässä iässä kasvoi.


title: Tuulensuu

text: Tuulensuu voi tarkoittaa ainakin seuraavia:


title: Karhelammi (Ylöjärvi, Myllykulma)

text: Karhelammi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Karhelammi on osa Lavajärven aluetta.


title: Karhelammi (Ylöjärvi, Myllykulma)

text: Lampi on 300 metriä pitkä, 150 metriä leveä ja sen pinta-ala on 3,4 hehtaaria. Se sijaitsee metsän ja pellon välisellä suolla ja sen rantoja kiertää umpeenkasvun muodostava avosuovyöhyke. Lampeen laskee neljä ojaa, joista kolme tuo siihen suo-vettä. Neljäs oja on Virojärven laskuoja, joka virtaa peltojen läpi. Muiden ojien kautta muiden lähisoiden vesiä. Karhelammin laskuoja alkaa 250 metriä pitkänä ja 10-20 metriä leveänä kapeikkona, joka muuttuu lopulta Ruonanjokeen laskevaksi ojaksi. Lammen rannat ovat rakentamattomia eikä rannoille johda teitä. Lamme lähelle pääsee Myllykulman ohittavalta tieltä.


title: Thomas Rooney

text: Thomas Rooney on Wayne Rooneyn, Graham Rooney sekä John Rooneyn serkku joka pelaa jalkapalloa Vauxhall Motors F.C. -joukkueessa, joka pelaa Englannin kuudenneksi ylimmällä sarjatasolla.


title: International Harvester S-sarja

text: S-sarja oli amerikkalaisen International Harvesterin vuosina 1955 – 1957 valmistama kevyiden hyötyajoneuvojen mallisarja. A-sarja korvasi "S"-sarjan vuonna 1958.


title: International Harvester S-sarja

text: S-sarja -nimi otettiin uudelleen käyttöön vuonna 1977 esitellyn, Fleetstar-sarjan korvaavan mallisarjan nimenä. Vuonna 1979 "S"-sarjaa laajennettiin kattamaan tuotannosta poistuvan Loadstar-sarjaa vastaavat versiot. "Loadstar"-sarjan korvaajana "S"-sarjan versiot olivat pääasiassa kevyeeseen ja keskiraskaaseen jakelu- ja keskipitkänmatkan rahtiliikenteeseen tarkoitettuja versioita. "Fleetstar"-sarjan korvanneet mallit olivat raskaampia ja niiden käyttösovellukset löytyivät pääasiassa rekkaveturi-, kuorma-auto- ja dumpperikäytöstä. Vuonna 2001 "S"-sarjan kuorma-autot ja veturit korvasi International 4000-/Durastar-sarja.


title: International Harvester S-sarja

text: International Harvester oli perinteikäs bussialustojen valmistaja ja myös "S"-sarjaan suunniteltiin "Schoolmaster"-versio. "S"-sarjan bussialusta oli viimeinen IH-yhtiön suunnittelua edustanut, vuonna 2005 sen korvasi Navistar International -yhtiön International 3300.


title: International Harvester S-sarja

text: Alkuperäisen "S"-sarjan nimi juontuu vuoteen 1955, jolloin International Harvester esitteli R-sarjan seuraajan mallivuodelle 1956. "S"-sarjan ajoneuvoja valmistettiin vain kevyisiin- "(light-duty pickup truck)" ja keskiraskaisiin "(medium-duty truck)" painoluokkiin. "R"-sarjasta, ja itse asiassa sitä edeltäneestä L-sarjasta, perityneet raskaat mallit pysyivät käytännössä muuttumattomina. Tästä alkoi International Harvesterin raskaan sarjan, ja myöhemmin myös keskiraskaiden kuorma-automallien eriytyminen kevyistä lava-autoista. "R"-sarjaan uutena mallina esitelty Travelall-"full-size station wagon" tuli nyt tarjolle myös nelivetoisena versiona.


title: International Harvester S-sarja

text: Uuden "S"-sarjan muutokset olivat ainoastaan kosmeettisia, tekniikka oli tuttua jo edeltäneistä mallisarjoista. Edeltäneistä "L-" ja "R"-sarjoista tuttu käytäntö oli myös, että painoluokkien jakaja kevyempien ja kaikkein raskaimpien sarjojen välillä sijoittui "180-" ja "190"-alasarjojen taitteeseen. Raskain mallivuoden 1956 keulalla varustettu "S"-sarjalainen oli telivetoinen, 15-tonninen "SF-182". Sen kantavuus alustana oli 33 000 lbs (10,8 t) ja yhdistelmäpaino 45 000 lbs (20,4 t).


title: International Harvester S-sarja

text: Pääasiassa maatalouskoneiden parissa ja ajoneuvojen tuontiyhtiönä toiminut, brasilialainen "International Harvester Máquinas S.A.", oli Brasilian teollisuuden kehittämisohjelman mukaisesti siirtymässä myös ajoneuvojen valmistukseen. Yhtiön ensimmäinen tuote oli raskas "S-184 "Loadstar"".


title: International Harvester S-sarja

text: Alkuvuodesta 1977 International Harvester aloitti uuden, keskiraskaan "S"-sarjan valmistuksen. Tämän uuden kulmikasnokkaisen kuorma-autosarjamalliston nimeksi piti ensin tulla "Tristar", mutta jo piirustuspöytävaiheessa päätettiin, että uuden malliston myötä asteittain luovuttaisiin nimistä (Fleetstar, Paystar, Loadstar, Cargostar, Transtar ym.) ja siirrytään muiden amerikkalaisvalmistajien tavoin kirjainmallistoihin.


title: International Harvester S-sarja

text: "S"-sarja korvasi markkinoilla jo ikääntyvät "Loadstar-" ja "Fleetstar" -sarjat. Ensimmäiseksi myyntiin tulivat raskaammat "2200-, 2500-", ja "2600" -mallit, kokonaispainoltaan 28 000 – 45 000 lbs (12,7 – 20,4 t). Vuonna 1978 sarjaa täydennettiin kevyemmillä "1600 – 2000" -malleilla. Vuonna 1978 päätettiin, että telimalleissa kirjain "S" korvataan kirjaimella "F". Sitä ennen "S-2000 – 2600" -mallistossa oli ollut myös 6x4-versioita. Raskaimmat "S"-sarjalaiset ja kevyimmät "F"-sarjalaiset menivät reilusti päällekkäin. Niinpä esimerkiksi "S-2275" oli tismalleen yhtä järeä kuin "F-2275", molemmat sai jopa 350-hv V8-dieseleillä.


title: International Harvester S-sarja

text: "S"-sarja sai heti markkinoille tulostaan lähtien suuren suosion mitä moninaisimmissa käyttösovelluksissa: rahtiautona, dumpperina, betoniautona, jätepakkarien alustana tai esim. rekkaveturina. "S"-sarjan valmistuksessa käytettiin standardisoituja komponentteja ja osia, tämä mahdollisti niiden määrän vähentämisen 30% edeltäjiinsä verrattuna. Hyttien valmistuksessa käytettiin ensi kertaa robottihitsausta.


title: International Harvester S-sarja

text: Kun "International Harvester" vuonna 1987 muutti nimekseen "Navistar International", S-sarja sai osakseen kevyitä kosmeettisia muutoksia. Ohjauspyörän IHC-logo korvattiin Navistarin timantti-logolla. Ulkopuolella maskin yläreunan iso "International"-teksti sai väistyä ja se korvattiin pienemmällä, maskin alareunaan sijoitetulla oranssilla tekstin ja Navistar-logon yhdistelmällä.


title: International Harvester S-sarja

text: S-sarjan ulkonäköä modernisoitiin sisältä ja ulkoa perusteellisemmin vuonna 1989. Samalla sarjalle tehtiin nimenmuutos; kuorma-autot muodostivat "4000"-sarjan ja rekkaveturit "8000"-sarjan. Tekniikkaan ei sinällään tehty muutoksia, vaan voimalinjan muutokset seurasivat komponenttivalmistajien tuotekehitystä, oli niiden valmistajana sitten "Navistar" tai jokin ulkopuolinen toimittaja. Tuotelinjan valmistus jatkui aina mallivuoden 2001 loppuun ja se sai historiansa aikana vielä pari merkittävämpää ohjaamon sisätilojen päivitystä, vuosina 1992 ja 1995.


title: International Harvester S-sarja

text: Light-Duty Conventional-Cab:


title: International Harvester S-sarja

text: Parcel-Delivery Trucks:


title: International Harvester S-sarja

text: Milk Delivery Trucks:


title: International Harvester S-sarja

text: Medium- ja Heavy-Duty Conventional-Cab:S-2000 series heavy-duty highway tractor (1978½-89):


title: International Harvester S-sarja

text:
"BBC:" = mitta etupuskurin etureunasta ohjaamon takaseinään
"set-back front axle:" = taaksepäin siirretty etuakseliKoulubussialusta:
"Conventional:" = "perinteinen" eli pitkäkeulainen
"Forward-control:" = "edestä ohjattava" eli pystykeulainen (ohjaamo etuakselin päällä tai sen etupuolella)


title: International Harvester S-sarja

text: Cab-Over-Engine (COE):


title: International Harvester S-sarja

text: Dumpperit:


title: Syyrian kansallinen neuvosto

text:
Syyrian kansallinen neuvosto SNC on Syyrian opposition ryhmittymä Syyrian sisällissodassa.
SNC pyrki yhteistoimintaan muiden kapinallisryhmittymien, kuten Syyrian vapautusarmeijan kanssa. Syyrian oppositiota rahoittivat ja tukivat etupäässä Saudi-Arabia, Qatar ja Yhdistyneet arabiemiirikunnat. Marraskuussa 2012 perustettiin laajapohjainen eri järjestöistä koostuva rintama "Syyrian kansallinen koalitio" (الائتلاف الوطني السوري), jonka 63 paikasta 22 kuului Syyrian kansallisneuvostolle SNC:lle. Ääri-islamilaiset jäivät koalitiosta pois.


title: Kiuaslammi (Ylöjärvi)

text: Kiuaslammi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Kiuaslammi on osa Lavajärven aluetta.


title: Kiuaslammi (Ylöjärvi)

text: Lampi on loivassa painaumassa oleva metsälampi, joka sijaitsee etäällä peltomaista. Sen pituus on 300 metriä, leveys 130 metriä ja sen pinta-ala on 2,5 hehtaaria. Siihen ei laskee ojia, vaikka ranta on suometsää ja viereinen suo onkin ojitettu. Veden viipyminen lammessa on laskennallisesti 194 vuorokautta. Länteen virtaava laskuoja yhtyy isomman suon ojaverkostoon ja laskee sitten laskeutusaltaan kautta valtaojaan, joka virtaa kuivatetun Hanhijärven kautta Ruonanjokeen. Rannoille on rakennettu kaksi vapaa-ajan asuntoa, joille johtaa metsäautotiet Koivistonkylän ohittavalta yhdystieltä 2771.


title: Kiuaslammi (Ylöjärvi)

text: Lammin vedenlaatua on tutkittu vuosina 1987 ja 1988. Sen vesi on lievästi ruskeaa, humuspitoista ja se on ollut niin hapanta, että happamuustason pH-luku on ollut alle 6,0. Tämän vuoksi siinä ei viihdy rapu kovinkaan hyvin. Järven puskurikyky happamoitumista vastaan on huono ja alin pH-luku on ollutkin 5,2. Veden ravinnetaso on ollut fosforin osalta lievästi reheville järville ominainen, mutta typen osalta se on normaali. Alkutalvella 1988 happitilanne oli muuten tyydyttävä, vaikka pohjavesien happi oli kulunut lähes kokonaan. Happea kuluttaa erityisesti humus. Järvi soveltuu virkistyskäyttöön tyydyttävästi.


title: Ruonanjoki

text: Ruonanjoki voi tarkoittaa seuraavia:


title: Riihijärvi (Ylöjärvi)

text: Riihijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Riihijärvi on osa Lavajärven aluetta.


title: Riihijärvi (Ylöjärvi)

text: Järvi sijaitsee metsäisellä suoalueella. Sen pituus on 200 metriä, leveys on 140 metri ja sen pinta-ala on 2,2 hehtaaria. Ympäröivä suo on tiheästi ojitettu ja osa suo-ojista laskevat suoraan järveen. Laskuoja lähtee järven eteläpäästä ja se yhtyy peltojien kautta alueen valta-ojaan. Valtaoja virtaa kuivatetun Hanhijärven kautta Ruonanjokeen. Järven itärannalle on rakennettu kaksi vapaa-ajan asuntoa, joille johtavat metsäautotiet Koivistonkylän kautta kulkevalta yhdystieltä 2771.


title: Parko

text: Parko on seuraavien henkilöiden sukunimi:


title: Soramoreeni

text: Soramoreeni koostuu useista soramoreeneista, jotka ovat karkean maalajiryhmän maalajeja. Lajittuneissa maissa soran raekoko vaihtelee 2 mm:stä 20 mm:iin ja hiekan 0,2 mm:stä 2 mm:iin.


title: Hiekkamoreeni

text: Hiekkamoreeni koostuu useista soramoreeneista, on keskikarkean maalajiryhmän maalaji. Lajittuneissa maissa karkean hiedan raekoko vaihtelee 0,06 mm:stä 20 mm:iin ja hiekan 0,2 mm:iin. Yksittäisiä rakeita voi havaita silmämääräisesti.


title: Karkea hietamoreeni

text: Karkea hietamoreeni on keskikarkean maalajiryhmän maalaji. Lajittuneissa maissa karkean hiedan raekoko vaihtelee 0,06 mm:stä 20 mm:iin ja hiekan 0,2 mm:iin. Yksittäisiä rakeita voi havaita silmämääräisesti.


title: Hieno hietamoreeni

text: Hieno hietamoreeni on hienon maalajiryhmän maalaji. Hienon hiedan raekoko vaihtelee 0,002 millimetristä 0,06 millimetriin. Hiekanjyväsiä ei voi erottaa silmällä, ja märkänä valavana ja kuivana hieno hietamoreeni kokkaroituu. Sormien välissä puristeltuna siitä voi pyöritellä 2–6 millin paksua hiekkapötköä.


title: Marco Baruffato

text: Marco Baruffato (s. 28. helmikuuta 1965 Varese) on italialainen jalkapallovalmentaja. Hän toimii nykyään Veikkausliigassa pelaavan Tampereen Ilveksen juniorivalmentajana.


title: Marco Baruffato

text: Vuonna 1988 Baruffato valmistui Università Cattolica del Sacro Cuore -yliopistosta kotimaastaan. Baruffato on toiminut urallaan jalkapallon lisäksi myös muun muassa lentopallon, uinnin ja koripallon juniorivalmennuksessa. Hän toimi pitkään kotikaupunkinsa seuran Varesen Calcion valmennuksessa.


title: Marco Baruffato

text: Tampereen Ilveksessä Baruffato on toiminut vuodesta 2013 alkaen. Kaudeksi 2015 hänet nimettiin seuran kakkosvalmentajaksi. Lokakuussa 2015 Baruffatosta tuli seuran Veikkausliigassa pelaavan edustusjoukkueen väliaikainen päävalmentaja Keith Armstrongin saatua potkut. Baruffato valmensi Ilvestä kauden loppuun saakka.


title: Marco Baruffato

text: Marco Baruffato nimettiin Naisten Liigassa pelaavan Ilveksen päävalmentajaksi kaudelle 2016, mutta hän vetäytyi tehtävästä ennen kauden alkua omasta tahdostaan.


title: Marco Baruffato

text: Baruffatolla on suomalainen vaimo ja kolme lasta.


title: Hiesumoreeni

text: Hiesumoreeni on hienon maalajiryhmän maalaji. Hiesun raekoko vaihtelee 0,0002 mm:stä 0,002 mm:iin. Hiekanjyväsiä ei voi erottaa silmällä ja märkänä valavana ja kuivana hieno hietamoreeni kokkaroituu. Sormien välissä puristeltuna siitä voi pyöritellä 2 mm - 6 mm paksua hiekkapötköä.


title: Savimoreeni

text: Savimoreeni on hienon maalajiryhmän maalaji. Saven raekoko on enintään 0,002 mm. Kosteana sormien välissä puristeltuna siitä voi pyöritellä 2 mm paksua hiekkapötköä. Savimoreeni ei hajoa täydellisesti kuivana.


title: Saint-Gobain

text: Saint-Gobain S.A. on ranskalainen rakennustuotteita valmistava, kansainvälisesti toimiva yritys. Vuonna 1665 Pariisissa perustetun yrityksen pääkonttori on nyt Pariisin länsipuolen La Défensessa, Courbevoien kunnassa.


title: Saint-Gobain

text: Saint-Gobainin edeltäjä "Manufacture royale de glaces de miroirs" (”Kuninkaallinen peililasitehdas”) perustettiin 1600-luvun puolivälin uutustuotteen, peililasin valmistajaksi kilpailemaan venetsialaisten peilintekijöiden kanssa. Se palkkasi aluksi venetsialaisia peilintekijöitä tavoitteen saavuttamiseksi. Yhtiön omistaja-johtaja Nicolas du Noyer sai 20 vuodeksi yksinoikeuden peilinvalmistukseen. Yhtiö toimitti peilit muun muassa Versailles’n palatsin peilisaliin.


title: Saint-Gobain

text: Vuonna 1688 kilpaileva yritys "Compagnie Thévart" keksi uuden peilinvalmistustekniikan, jolla päästiin Noyer’n peilitehtaan metrin pituisten peilien ohi noin puolentoista metrin mittaisilla yhtenäisillä peileillä. Pian Ranskan viranomaiset määräsivät tehtaat yhdistymään uudeksi peiliyhtiöksi "Compagnie Plastier", joka kuitenkin meni konkurssiin 1702. Ranskalaiset ja sveitsiläiset rahoittajat pelastivat yrityksen, jonka nimeksi tuli nyt "Compagnie Dagincourt". Se sai kuninkaalliset patentit toiminnalleen, minkä turvin se onnistui toimimaan menestyksekkäästi Ranskan vallankumoukseen 1789 saakka. Vallankumouksen seurauksena Dagincourtin erivapaudet poistettiin, mutta se onnistui vielä tuottamaan menestyksekkäästi korkeamman laatutason peilejä siitä huolimatta, että 1800-luvun alkuvuosikymmeninä markkinoille tuli monia ranskalaisia ja belgialaisia halvempien peilien tekijöitä.


title: Saint-Gobain

text: Saint-Gobain-nimen saanut yhtiö alkoi kuitenkin laajentaa tuotevalikoimaansa peileistä vaativiin rakennuslaseihin ja ikkunoihin, joita se toimitti muun muassa Lontoon Crystal Palaceen, Pariisin Grand ja Petit Palais -rakennuksiin ja Milanon rautatieasemarakennukseen.


title: Saint-Gobain

text: 1800-luvun puolivälissä Saint-Gobain ja toinen lasinvalmistaja "Saint-Quirin" yhdistyivät, ja uudella suuryrityksellä oli pian 25 prosentin markkinaosuus koko Euroopassa. Yritys toimitti rakennuslasien ja peilien lisäksi muun muassa aihiot, joista hiottiin sen ajan suurimpien tähtikaukoputkien linssit.


title: Saint-Gobain

text: Saint-Gobain laajensi 1910-luvulla valikoimaansa talous- ja pakkauslasiin ja 1920-luvulla lasivillan ja -kuidun valmistukseen. Lasivillaa käytettiin eristeeksi, teknisiin tekstiileihin ja rakennusten vahvikekerroksiin. Vuonna 1937 perustettiin lasivillaeristeille oma tytäryhtiö "Isover".


title: Saint-Gobain

text: Saint-Gobain kehitti myös uusia lasinvalmistustekniikoita, joiden avulla se kykeni tarjoamaan autoteollisuuden vaatimia särkymättömiä ja kaarevia lasipintoja. Vuonna 1930 jo 28 prosenttia yhtiön myynnistä tuli autoteollisuudesta.


title: Saint-Gobain

text: Sodan jälkeisenä jälleenrakennuskautena Saint-Gobainin liiketoiminta menestyi hyvin, ja henkilöstömäärä kasvoi 35 tuhannesta vuonna 1950 yli sataan tuhanteen vuonna 1969, jolloin yrityksellä oli noin 150 tytäryhtiötä ympäri maailmaa. Ranskan kotimarkkinat edustivat enää viidennestä Saint-Gobainin liikevaihdosta.


title: Saint-Gobain

text: 1970-luvun vaihteessa Saint-Gobain fuusioitui toisen ranskalaisen rakennustuotekonsernin Pont-à-Moussonin kanssa ja sai näin tuotevalikoimiinsa myös putket. Monien muiden yhtiöiden tavoin Saint-Gobain kärsi 1970-luvun öljykriisistä, ja 1980-luvulla Ranskan sosialistihallitus pyrki valtiollistamaan yhtiön. Se kuitenkin palasi yksityisomistukseen vuonna 1987 ja jatkoi voimakasta kansainvälistymistä.


title: Rami Tirkkonen

text: Rami Tirkkonen (s. 14. maaliskuuta 1993 Kokkola) on suomalainen futsal-pelaaja, joka edustaa Futsal-liigassa pelaavaa Sievi Futsalia. Pelipaikaltaan 187 senttimetriä pitkä ja 87 kilogrammaa painava Tirkkonen on hyökkääjä tai pivot.


title: Rami Tirkkonen

text: Tirkkonen teki läpimurtonsa Futsal-liigassa kaudella 2013–2014 sijoittuen runkosarjan pistepörssin kuudenneksi. Pudotuspeleissä, joissa Sievi Futsal sijoittui pronssille, Tirkkonen voitti maalikuninkuuden. Kaudella 2014–2015 Tirkkonen voitti Sievi Futsalin kanssa Suomen mestaruuden.


title: Rami Tirkkonen

text: Tirkkonen debytoi Suomen futsalmaajoukkueessa kaudella 2013–2014.


title: Rami Tirkkonen

text: Jalkapallossa Tirkkonen edustaa Kakkosessa pelaavaa FC YPA:a. Myös jalkapallossa hän on hyökkääjä. Parhaimmalla Kakkosen kaudellaan, kaudella 2013 Tirkkonen teki 24 ottelussa 12 maalia.


title: Sääksjärven rautatieasema

text: Sääksjärven rautatieasema on rautatieliikennepaikka Riihimäki-Tampere-radalla Lempäälässä. Se avattiin 1915 ja aluetta laajennettiin radan kaksoisraiteen valmistuttua 1925. Toisen maailmansodan jälkeen rataa oli tarkoitus oikaista Sääksjärven kohdalla, mutta hanke kaatui luonnonsuojelusyistä.


title: Sääksjärven rautatieasema

text: Sääksjärvi oli vielä 1930-luvulla harvaan asuttua syrjäseutua, mutta sotien jälkeen sinne alkoi nousta laajamittaista taaja-asutusta. Vuoden 1960 tienoilla aseman ympäristössä oli jo noin 1 600 asukkaan taajama. Aivan läheltä asemaa kulki kuitenkin myös Tampereen ja Lempäälän välinen maantie, ja yhteyksiä paransi entisestään vuonna 1970 valmistunut Kuljun moottoritie.


title: Sääksjärven rautatieasema

text: Sääksjärveltä johdettiin 1940-luvulla pistoraide Valmetin tehtaille. Raide purettiin 1990-luvun lopussa ja osa sen penkasta on nykyisin käytössä kevyen liikenteen väylänä. Miehitys asemalla päättyi 1973 ja henkilöliikenteen pysähdykset lopetettiin 1988. Nykyinen Sääksjärven liikenteenhoidollinen liikennepaikka avattiin vuonna 2000 kilometrin etelämmäksi asemalta ja sieltä alkaa radan kolmas raide. Aseman editse kulkeneet raiteet purettiin 2001.


title: Sääksjärven rautatieasema

text: Sääksjärven asemarakennus siirtyi Ratahallintokeskukselta Senaatti-kiinteistöille vuonna 2007. Museovirasto on luokitellut asema-alueen valtakunnallisesti merkittäväksi suojelukohteeksi.


title: Kuljun seisake

text: Kuljun seisake oli Lempäälän rautatieaseman alainen rautatieliikennepaikka Riihimäki-Tampere-radalla Lempäälässä. Se sijaitsi lähellä Kuljun ja Kukkolan kartanoita.


title: Kuljun seisake

text: Liikennepaikan miehitys ja tavaraliikenne lopetettiin 1972 yhtä aikaa Hakkarin seisakkeen kanssa. Henkilöliikenne päättyi 1991. Liikennepaikkarakennus on purettu.


title: Amnisos

text: Amnisos (; myös Ἀμνισσός, "Amnissós") oli minolaisaikainen kaupunki Kreetan saarella Kreikassa. Sen arkeologinen kohde sijaitsee Iraklionin kunnassa Karteróksen kylässä lähellä saaren pohjoisrannikkoa, noin seitsemän kilometriä Iraklionin kaupungista itään.


title: Amnisos

text:
Amnisos oli yksi Knossoksen satamakaupungeista. Nimi ”Amnisos” palautuu ilmeisesti paikan alkuperäiseen nimeen ja esiintyy mykeneläisaikaisissa lineaari-B-kirjoituksissa muodossa "a-mi-ni-so". Nykyisin paikka tunnetaan myös nimellä Palaióchora.
Amnisoksen alueelta on löydetty minolaisaikainen ”huvila”, joka tunnetaan nimellä ”Liljojen talo” sieltä löytyneiden lilja-aiheisten seinämaalausten mukaan. Huvila rakennettiin mahdollisesti uuden palatsikauden alkupuolella (MM III-kaudella, noin 1700–1600 eaa.), joskin myös uuden palatsikauden loppupuolta (LM IA, noin 1600–1480 eaa.) on ehdotettu. Huvila tuhoutui maanjäristyksessä ja rakennettiin uudelleen vaatimattomampana. Lopullisesti se tuhoutui tulipalossa 1400-luvulla eaa., jälleen mahdollisesti maanjäristyksen seurauksena.


title: Amnisos

text: Rakennuksen koko oli 20 x 20 metriä. Se oli kaksikerroksinen ja siinä oli lukuisia erikokoisia huoneita, joissa osassa oli "polythyron"-seinät, ja mahdollisesti valokuilu. Sen lukuisiin kasviaiheisiin seinämaalauksiin kuuluu myös mm. iiriksiä ja minttuja esittäviä maalauksia. Maalaukset ovat nykyisin Iraklionin arkeologisessa museossa.


title: Amnisos

text: Alueelta on löydetty myös muita rakennuksia, kuten niin kutsutut kompleksit C ja E, jotka säilyivät käytössä myös mykeneläisenä aikana. Antiikin aikana 600-luvulla eaa. paikalle rakennettiin Zeus Thenatakselle omistettu temppeli, joka oli käytössä 100-luvulle jaa. saakka. Keskiajalla paikka autioitui ja asutettiin uudelleen venetsialaisvallan aikana.


title: Amnisos

text: Ensimmäiset arkeologiset kaivaukset alueella suoritti Spyrídon Marinátos vuosina 1929–1938. Myöhemmin alueella on suoritettu muita kaivauksia.


title: Amnisos

text: Eileithyian luola, joka oli merkittävä kulttipaikka, sijaitsee noin kilometrin Amnisoksesta etelään.


title: Moision seisake

text: Moision seisake oli rautatieliikennepaikka Riihimäki-Tampere-radalla Lempäälässä. Hakkarin seisakkeen miehityksen jälkeen 1953 liikennepaikan miehitys ja tavaraliikenne loppui. Henkilöliikenne lopetettiin 1988. Liikennepaikkarakennus on purettu.


title: Arménoi (Réthymno)

text: Arménoi (; myös "Arméni") on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 379 (vuonna 2011).


title: Arménoi (Réthymno)

text: Arménoi sijaitsee noin yhdeksän kilometriä Réthymnosta etelään saaren pohjoisrannikolta etelärannikolle johtavan päätien varressa. Kylä tunnetaan ennen kaikkea Arménoin minolaisaikaisesta hautausmaasta, joka sijaitsee kylän lähellä sen pohjoispuolella. Hautoja on yli 200 ja ne on ajoitettu myöhäisminolaiselle ajalle.


title: Arménoi (Réthymno)

text: Arménoi muodostaa myös laajemman kyläyhdyskunnan (Τοπική Κοινότητα Αρμένων, "Topikí Koinótita Arménon"), johon kuuluvat varsinaisen Arménoin kylän lisäksi kylät Ágios Geórgios, Foteinós ja Somatás. Koko yhdyskunnan väkiluku on 706.


title: Pirkko Nurmi

text: Pirkko Sinikka Nurmi (s. 4. joulukuuta 1946) on suomalainen näyttelijä. Hän on näytellyt Kouvolan Teatterissa ja vuosina 1975–1980 Televisioteatterissa. Vuodesta 1980 hän työskenteli Teatterikorkeakoulussa näyttelijäntyön opettajana.


title: Gourniá

text: Gourniá (; myös "Gurniá") on minolaisaikaisen palatsin ja kaupungin arkeologinen kohde Kreetan saarella Kreikassa. Se sijaitsee Ierápetran kunnassa Lasíthin alueyksikössä joidenkin satojen metrien päässä Mirampéllonlahden rannasta. Alueen nimi on nykyaikainen. Paikan minolaisaikaista nimeä ei tunneta.


title: Gourniá

text: Gourniá oli asuttu viimeistään myöhäisellä neoliittisella kaudella ennen vuotta 3000 eaa. Kaupunki syntyi viimeistään minolaisen ajan ensimmäisellä palatsikaudella vuosien 2000–1700 eaa. välisenä aikana. Tuona aikana Gourniáan ei kuitenkaan vielä rakennettu palatsia. Kaupungin sijainti on paikassa, jossa Kreetan pohjoisrannikkoa pitkin kulkeva kauppareitti risteää Kreetan itäosan poikki pohjois-eteläsuunnassa kulkevan kauppareitin kanssa. Palatsi rakennettiin toisella palatsikaudella vuoden 1700 eaa. jälkeen. Palatsi tuhoutui tulipalossa noin vuonna 1450 eaa. samaan aikaan muiden minoalaisten keskusten kanssa. Gournián kaupunki oli asuttuna vielä mykeneläisenä aikana, mutta hylättiin noin vuonna 1200 eaa.


title: Gourniá

text: Gournián arkeologiset kaivaukset alkoivat 1900-luvun alussa Harriet Boydin johdolla. Gournián nykyinen nimi, suomeksi ”Altaat” tai ”Saavit”, on peräisin paikalta löydetyistä lukuisista suurista astioista.


title: Gourniá

text: Palatsi sijaitsi kaupungin eteläosassa. Sen koko oli 50 x 37 metriä. Näin Gournián palatsi oli selvästi pienempi kuin merkittävämmät minolaiset palatsit esimerkiksi Knossoksessa ja Faistoksessa. Palatsin eteläpuolella oli palatsipiha, jonka koko oli noin 40 x 15 metriä; palatsin pienen koon vuoksi siinä ei ollut tyypillistä keskuspihaa. Muutoin palatsi oli tyypillisen minolaisen palatsin mallinen varastohuoneineen, teatteriportaikkoineen, valokuiluineen ja rituaalipuhdistautumistiloineen. Palatsin pohjoispuolella oli erillinen pyhäkkö tai pieni temppeli, jonka koko oli 3 x 4 metriä. Vaikkakin pienikokoinen, se on harvoja tunnettuja minolaisia temppeleitä.


title: Galatás (Iraklion)

text: Galatás () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Aiemmin kylä kuului Thrapsanón kuntaan ja vuodesta 2011 lähtien Minóa Pediádan kunnan Thrapsanón kunnallisyksikköön. Kylä on osa Vónin kyläyhdyskuntaa. Kylän väkiluku on 85 (vuonna 2011).


title: Galatás (Iraklion)

text: Galatás sijaitsee Kreetan keskiosissa 385 metrin korkeudessa noin 30 kilometriä Iraklionin kaupungista kaakkoon. Kylä on pieni ja perinteinen, eikä siellä ole juurikaan palveluita. Kylä tunnetaan ennen kaikkea sen läheltä löydetystä minolaisaikaisesta Galatáksen palatsista ja kaupungista, joka on saanut nimensä kylästä. Arkeologinen alue sijaitsee noin kilometrin kylästä etelään Arkalochóriin päin.


title: Galatás

text: Galatás () voi viitata seuraaviin paikkoihin Kreikassa:


title: Kamáres

text: Kamáres (; kath. Καμάραι, "Kamárai") on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Aiemmin kylä kuului Tympákin kuntaan ja vuodesta 2011 lähtien Faistóksen kunnan Tympákin kunnallisyksikköön. Kylä muodostaa oman kyläyhdyskuntansa (Τοπική Κοινότητα Καμαρών, "Topikí Koinótita Kamarón"). Kylän väkiluku on 331 (vuonna 2011).


title: Kamáres

text: Kamáres sijaitsee Ídavuoren etelärinteellä. Se tunnetaan ennen kaikkea kylän lähellä ylempänä vuorenrinteessä sijaitsevasta Kamáresin luolasta, joka oli merkittävä minolaisaikainen kulttipaikka ja josta on tehty merkittäviä keramiikkalöytöjä. Niiden tyyli on antanut nimensä niin kutsutulle Kamáres-keramiikalle.


title: Zákros

text:
Zákros () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Ítanoksen kuntaan ja vuodesta 2011 lähtien Siteían kunnan Ítanoksen kunnallisyksikköön. Kylän väkiluku on 640 (vuonna 2011).
Varsinainen Zákroksen kylä (myös Áno Zákros, ”Ylempi Zákros”) sijaitsee sisämaassa noin 4,5 kilometrin päässä merestä ja sen ranta-asutus Káto Zákros (”Alempi Zákros”, väkiluku 20) saaren itärannikolla. Káto Zákros tunnetaan ennen kaikkea Káto Zákroksen minolaisen palatsin ja kaupungin arkeologisesta alueesta, johon nimet Zákros ja Káto Zákros usein viittaavat. Áno Zákroksen läheltä on löytynyt lisäksi minolaisaikaisen niin kutsutun huvilan rauniot, joista on löydetty muun muassa merkkejä varhaisesta viinintuotannosta, kuten ruukkuja, joissa on jäänteitä viinistä, sekä yksi varhaisimpia tunnettuja viininpuristimia.


title: Zákros

text: Zákros muodostaa myös laajemman kyläyhdyskunnan (Τοπική Κοινότητα Ζάκρου, "Topikí Koinótita Zákrou"), johon kuuluvat Zákroksen ja Káto Zákroksen kylien lisäksi kylät Adravástoi, Ágios Geórgios, Azokéramos, Kellária, Klisídi, Sfáka ja Xerokampiás. Koko yhdyskunnan väkiluku on 747.


title: Zákros

text: Kylän lähellä sijaitsee Zákroksen rotko, joka kulkee Áno Zákroksesta Káto Zákrokseen.


title: Veikko Nurmikko

text: Veikko Toivo Nurmikko (17. joulukuuta 1918 Uusikaupunki – 16. syyskuuta 2003 Maine, Yhdysvallat) oli suomalainen biokemisti. Hän oli Turun yliopiston biokemian professori 1959–1981 ja tutki bakteerien aineenvaihduntaa. Hän oli vierailevana professorina Yhdysvalloissa Berkeleyn yliopistossa 1964–1966.


title: Grand Designs – unelma-asunnot

text: Grand Designs – unelma-asunnot on brittiläinen vuodesta 1999 tuotettu televisiosarja, jossa esitellään erikoisia, haastavia ja arkkitehtonisesti näyttäviä pientalo- ja yksityisasuntohankkeita eri puolilta Britanniaa ja manner-Eurooppaa. Sarjaa tuottaa Boundless Productions ja Britanniassa sitä lähettää Channel 4. Suomessa sarjaa ovat esittäneet MTV3 ja AVA.


title: Grand Designs – unelma-asunnot

text: Ohjelmasarjan juontajana on alusta asti toiminut Kevin McCloud.


title: Grand Designs – unelma-asunnot

text: Kaikki sarjan jaksot noudattavat enemmän tai vähemmän samaa rakennetta. McCloud tapaa hankkeen suunnitteluvaiheessa rakentaja- tai remontoijaperheen, usein myös arkkitehdin, ja keskustelee heidän aikeistaan nostaen esiin mahdollisia ongelmia. Tietokoneella tehty kolmiulotteinen malli esittelee suunnitelman tv-katsojille. Kun työmaa saadaan alulle, McCloud vierailee siellä yhden tai useamman kerran ja esiin nostetaan hankkeeseen liittyviä ongelmia ja haasteita: lupien saantia, naapureiden valituksia, budjetin ylityksiä, rahoitusvaikeuksia, urakoijan tai tavarantoimittajien aiheuttamia aikataulupettymyksiä jne. Lisäksi McCloud usein puhuu kameralle esitellen jotakin tiettyä ratkaisua kohteessa. Kunkin jakson lopussa McCloud vierailee kohteessa, kun se on jo täysin tai melkein valmis. Jos hanke viivästyy, hän palaa kohteeseen jossakin myöhemmässä jaksossa.


title: Grand Designs – unelma-asunnot

text: "Grand Designs" -sarjassa on esitelty sekä erikoista arkkitehtuuria edustavia uudisrakennuksia että rakennusten käyttötarkoituksen muutoksia esimerkiksi vesitornista tai navetasta perheasunnoksi. Joidenkin kohteiden perusideana on kestävä kehitys, joidenkin taas häpeilemätön ylellisyyden ja erikoisuuden tavoittelu.


title: Grand Designs – unelma-asunnot

text: Sarjan pohjalta ja oheen on syntynyt myös erillisiä aihepiiriä sivuavia spin-off-sarjoja:


title: Grand Designs – unelma-asunnot

text: Sarjan pohjalta on ryhdytty pitämään rakennustekniikkaa esitteleviä vuosittaisia näyttelyitä Lontoossa ja Birminghamissa. Yhdeksän päivää kestänyt Grand Designs Live 2008 keräsi Lontooseen yli 100 000 vierasta. Näyttelystä televisioitiin suorat lähetykset "Grand Designs Live: Today" ja "Grand Designs Live".


title: Grand Designs – unelma-asunnot

text: "Grand Designs" -sarjaa on esitetty Britannian ja Suomen lisäksi Alankomaissa, Australiassa, Etelä-Afrikassa, Iranissa, Italiassa, Kanadassa, Norjassa, Ranskassa, Romaniassa, Ruotsissa, Saksassa, Sloveniassa, Taiwanissa, Tanskassa ja Uudessa-Seelannissa.


title: Frans Jousi

text: Frans Oskar Jousi (12. toukokuuta 1890 Mäntsälä – 23. marraskuuta 1931 Tampere) oli suomalainen rakennusmestari joka suunnitteli 1920-luvulla useita rakennuksia tamperelaiselle Osuusliike Voimalle.


title: Frans Jousi

text: Jousi suunnitteli 1920-luvulla Tampereelle useita punatiilisiä pelkistettyä klassismia edustavia rakennuksia. Jousen suunnittelemista rakennuksista tunnetuin on vuonna 1920 Tammelantorin itälaitaan valmistunut Tammelan Voiman nelikerroksinen asuin- ja liiketalo.


title: Tuhkakartio

text: Tuhkakartio on tulivuorityyppi. Se koostuu irtonaisesta purkauksessa ilmaan lentäneestä materiaalista. Koostumukseltaan tuhkakartiot ovat yleensä basalttisia. Kun kaasupitoinen basalttinen magma purkautuu kraatterista, se jäähtyy ja rikkoutuu purkauksen aikana muodostaen monimuotosia kappaleita. Tuhkakartion muodostumista seuraa usein rauhallisempi laavapurkausvaihe, kun kaasujen pitoisuus magmassa laskee räjähdyspurkausvaiheen jälkeen. Tuhkakartiot ovat harvoin muutamaa sataa metriä korkeampia. Esimerkiksi Eldfell on tuhkakartio Islannissa. Se muodostui noin puoli vuotta kestäneen purkauksen aikana vuonna 1973.


title: Artturi Niemelä (teollisuusneuvos)

text: Onni Artturi Niemelä (10. kesäkuuta 1916 Joutseno – 5. toukokuuta 1987 Lappeenranta) oli suomalainen rakennusmestari ja teollisuusneuvos. Hän perusti yhdessä rakennusmestari Aarre M. Mattisen (1921–2011) kanssa vuonna 1950 Rakennustoimisto Mattinen & Niemelän joka oli elementtirakentamisen edelläkävijöitä Suomessa.


title: Artturi Niemelä (teollisuusneuvos)

text: Niemelän vanhemmat olivat kivityömies Otto Niemelä ja Maria Liira. Hän valmistui rakennusmestariksi Kuopion teollisuuskoulusta 1944. Niemelä oli aluksi rakennusliike Rainer Sainion palveluksessa Lappeenrannassa ja Toijalassa 1945–1946 ja 1948–1950 sekä toimi välillä Toijalan kauppalan rakennusmestarina ja rakennustarkastajana 1946–1948. Hän tutustui Toijalassa rakennusmestari Aarre M. Mattiseen ja perusti tämän kanssa oman rakennustoimiston joka aloitti toimintansa vuonna 1950 keskittyen aluksi koulujen rakentamiseen Toijalan lähiseudulle.


title: Artturi Niemelä (teollisuusneuvos)

text: Rakennustoimisto Mattinen & Niemelä siirtyi 1952 Toijalasta Tampereelle. Rakennusliikkeestä tuli asuinkerrostalojen elementtirakentamisen edelläkävijä 1950-luvulta lähtien. Mattinen & Niemelä alkoi käyttää aluksi puisia ja sitten teräksisiä suurmuotteja betonielementtien valamiseen, otti käyttöön työmaavalimon ja alkoi myös käyttää torninostureita julkisivuelementtien nostamiseen paikalleen. Elementtirakentamisen kehittämisessä oli keskeisessä asemassa liikkeen palvelukseen vuonna 1957 tullut insinööri Pentti Palenius. Mattinen & Niemelä rakensi Tampereen Ruotulaan Suomen ensimmäisen yhtenäisen elementtirakennuksien alueen ja vuonna 1962 valmistui liikkeen rakentama Suomen ensimmäinen täyselementtitalo Lemminkäisenkatu 2:een Tampereella. Muita merkittäviä asuinrakennuskohteita liikkeellä oli 1950- ja 1960-luvuilla Tampereella Kalevassa, Tesomajärvellä ja Peltolammilla. Mattinen & Niemelä rakensi näihin aikoihin myös muun muassa Tampereen yliopiston päärakennuksen, sairaanhoitajakoulun ja Kesko Oy:n Tampereen toimitalon.


title: Artturi Niemelä (teollisuusneuvos)

text: Rakennustoimisto muutettiin osakeyhtiöksi 1970, ja samoihin aikoihin sen palveluksessa oli jo noin 2 500 työntekijää eri puolilla Suomea. Mattinen & Niemelä oli tällöin Suomen kolmanneksi suurin rakennusliike turkulaisten A. Puolimatka Oy:n ja Rakennustoimisto Ruola Oy:n jälkeen. Mattinen & Niemelä oli myös mukana neljän suomalaisen rakennusliikkeen yhteenliittymässä joka sai vuonna 1977 suuren rakennusurakan Teheranista Iranista. Tämän urakan toteutus jäi kuitenkin kesken Iranin vallankumouksen takia. Mattinen & Niemelä perusti myös useita rakennusurakoinnin ja rakennusteollisuuden piirissä toimineita tytäryhtiöitä joista "Laatuelementti Oy" vastasi yhtymän betoniteollisuudesta.


title: Artturi Niemelä (teollisuusneuvos)

text: Artturi Niemelä sai teollisuusneuvoksen arvoniemen 1967. Hän oli Mattinen & Niemelän toimitusjohtajana vuoteen 1970 saakka ja toimi sitten vielä vuoteen 1980 saakka johtokunnan ja hallituksen puheenjohtajana. Niemelä myi vuonna 1980 sairastuttuaan osuutensa yhtiöstä yhtiökumppaneilleen. Rakennusyhtymä Mattinen-Niemelä Oy:llä oli 1980-luvun alussa Suomessa kuusi omaa elementtitehdasta ja sen liikevaihto nousi 1984 jo 850 miljoonaan markkaan. Yhtiön nimeksi muuttui 1984 "MNK-rakennus Oy" ja se siirtyi Rakennuskunta Hakan omistukseen marraskuussa 1985 tehdyllä yrityskaupalla. Vuonna 1986 siihen yhdistettiin Hakan aiemmin ostamat tamperelaiset rakennusliikkeet Nopan Rakennusliike Oy ja H. Böök Oy. MNK-rakennus Oy fuusioitiin sitten vuonna 1987 Hakaan sen tytäryhtiöksi. Rakennuskunta Haka joutui talousvaikeuksiin 1990-luvun alussa ja teki konkurssin vuonna 1994.


title: Aldo van Eyck

text: Aldo van Eyck [eik] (1918–1999) oli Alankomaiden 1900-luvun huomattavimpia arkkitehteja. Vuosina 1966–1984 hän oli Delftin teknillisen yliopiston professori. Yhdessä Herman Hertzbergerin kanssa hän 1960-luvulla kehitti rakennuksen käyttäjän yksilöllisiä tarpeita painottavan alankomaalaisen arkkitehtuurin struktualismisuuntauksen. Hän suunnitteli mm. Pentagonin asuinalueen Amsterdamissa ja Eurooppalaisen avaruuslentokeskuksen ESTECin, joka on Noordwijkissä Haagin lähellä.


title: Estejuoksu olympialaisissa

text: 3 000 metrin estejuoksu on kuulunut olympialaisten lajivalikoimaan vuoden 1920 olympialaisista lähtien. Naisten 3 000 metrin estejuoksu tuli mukaan vuonna 2008. Menestynein maa olympialaisten 3 000 m esteillä on ollut Kenia.


title: Kansojen demokraattinen puolue (Turkki)

text: Kansojen demokraattinen puolue ( (HDP); ) on turkkilainen vasemmistopuolue. Vuonna 2012 perustetun puolueen puheenjohtajat ovat Selahattin Demirtaş ja Figen Yüksekdağ. Puolue sai kesäkuun 2015 parlamenttivaaleissa 13 prosentin äänisaaliin, ylittäen parlamenttiin vaadittavan 10 prosentin äänikynnyksen.


title: Kansojen demokraattinen puolue (Turkki)

text: Marraskuussa 2016 Turkin hallitus pidätti HDP:n johdon ja kansanedustajia.


title: Valkohäntäjänis

text: Valkohäntäjänis ("Lepus townsendii") on Pohjois-Amerikassa elävä jänislaji. Se on hiukan isompi kuin mustahäntäjänis, painaa aikuisena noin 2,7-3,5 kg. Se on väriltään muuten harmaanruskea, mutta vatsapuoli ja häntä ovat valkoiset ja selässä on tummempi raita.


title: Valkohäntäjänis

text: Valkohäntäjäniksiä elää Kanadassa ja Yhdysvalloissa.


title: Yarkandinjänis

text: Yarkandinjänis ("Lepus yarkandensis") on Kiinassa elävä jänislaji. Se elää vain Tarimin valuma-alueella, Sinkiangissa, lähinnä Taklimakanin autiomaata ympäröivillä vuorilla.


title: Henri Amiel

text: Henri Frédéric Amiel (1821–1881) oli sveitsiläinen filosofi ja kirjailija sekä ensin estetiikan, myöhemmin filosofian professori Genevessä. Hänet tunnetaan postuumeina julkaistuista päiväkirjanotteistaan. Hänen pääteoksensa on "Fragments d’un journal intime" (1883, osin suomennettu "Päiväkirja"). Amiel julkaisi myös runokokoelmia.


title: Lycoming O-320

text: Lycoming O-320 on Lycoming Enginesin valmistama vapaastihengittäviä, ilmajäähdytteisiä nelisylinterisiä lentokonepolttomoottoreita käsittävä voimalaitesarja. Sarjan 92 moottorityyppiä ovat laajassa käytössä erilaisissa yleisilmailukonetyypeissä, kuten Cessna 172 ja Piper PA-28 Cherokee. Sarjaan kuuluvat voimalaitteet ovat tyypiltään nelisylinterisiä, vapaastihengittäviä, suoravetoisia bokserimoottoreita, joiden tehot vaihtelevat 112–119 kilowatin (150–160 hv) välillä. Neljän sylinterin yhteenlaskettu iskutilavuus on 5,24 litraa.


title: New Yorkin osavaltion vaakuna

text: New Yorkin vaakuna on New Yorkin osavaltion virallinen tunnus lipun ohella. Vaakuna otettiin käyttöön vuonna 1778. Se on kuvattuna New Yorkin lippuun ja sinettiin. Osavaltion sinetti muodostuu vaakunasta ja sitä ympäröivästä reunuksesta, jossa on sanat "The Great Seal of the State of New York" ().


title: New Yorkin osavaltion vaakuna

text: Vaakuna koostuu kilvestä, sen yllä olevasta koristekruunusta, kilvenkannattajista sekä kaiken alla olevasta kääröstä. Kilpeen on kuvattu Hudsonjoki, jolla purjehtii kaksi laivaa, joen takana vuoria, ja vuorten takaa nouseva aurinko. Kilven yllä on maapallo, jonka päällä seisoo valkopäämerikotka. Kilvenkannattajina on kaksi naishahmoa, jotka symboloivat vapautta ja oikeutta. Kilven alla olevassa käärössä on osavaltion latinankielinen tunnuslause "Excelsior", .


title: New Yorkin osavaltion vaakuna

text: Vaakunan englanninkielinen heraldinen selitys, kuten se on määritetty New Yorkin osavaltion laissa on seuraava:


title: Santa Clarita

text: Santa Clarita on Los Angelesin piirikunnassa sijaitseva kaupunki Kaliforniassa, Yhdysvalloissa. Kaupunki perustettiin viidestoista joulukuuta 1987, ja se sai nimensä Santa Clarita Valleysta, jossa se sijaitsee. Sen alueella oli ollut useita Los Angelesin alueen lähiöitä jo aiemmin. Se on lähellä Angeles National Forest -luonnonpuistoa.


title: New Yorkin sinetti

text: New Yorkin sinetti on lipun ohella New Yorkin kaupungin virallinen tunnus. Sinetin keskellä on vaakunakilpi, johon on kuvattu tuulimyllyn lavat. Lapojen väleissä on kaksi majavaa ja kaksi tynnyriä. Kilvenkannattajina on 1600-luvun merimies ja New Yorkin alueen alkuperäiskansoihin kuuluva mies. Kilven yllä on pallonpuolisko, jolla seisoo siipensä levittänyt valkopäämerikotka. Kilven alla on vuosiluku 1625, joka viittaa Uuden Amsterdamin siirtokunnan perustamiseen nykyisen Manhattanin alueelle. Ympärillä on latinankielinen teksti "SIGILLUM CIVITATIS NOVI EBORACI" (). Koko sinettiä ympäröi laakeriseppele.


title: Reidar Aulie

text: Reidar Aulie (13. maaliskuuta 1904 Oslo – 1977) oli norjalainen taidemaalari, voimakkaan kolorismin edustaja. Aulie kuvasi suurkaupungin köyhälistöä ja miehitysajan koettelemuksia. Näille hänen töilleen on ominaista omaperäinen, dramaattinen, mielikuvituksekas, sekä huumorin että ironian sävyttämä näkemys. Hän teki myös seinämaalauksia mm. Oslon raatihuoneeseen sekä kuvitti lastenkirjoja sekä työskenteli taide-arvostelijana ja Arberjderbladetin piirtäjänä.


title: New Yorkin osavaltion lippu

text: New Yorkin lippu on New Yorkin osavaltion virallinen tunnus vaakunan ja sinetin ohella. Lippuun on kuvattu New Yorkin vaakuna sinisellä pohjalla. Vaakunallinen lippu otettiin käyttöön vuonna 1778. Vuonna 1901 lipun pohjaväri vaihdettiin vaaleanruskeasta siniseen. Yksityiskohtia myöten lipun nykyinen muoto otettiin käyttöön 1909. Osavaltion kuvernööri käyttää erillistä muotoa lipusta. Kuvernöörin lipussa on kulmissa valkoiset viisisakaraiset tähdet.


title: Darjuš Lavrinovič

text: Darjuš Lavrinovič (, s. 1. marraskuuta 1979 Vilna, Liettuan SNT, Neuvostoliitto) on liettualainen maan puolalaisvähemmistöön kuuluva koripalloilija. Hänen kaksoisveljensä Kšyštof Lavrinovič on myös koripalloilija.


title: Darjuš Lavrinovič

text: Sentterinä pelaava Lavrinovič on voittanut pelaajaurallaan muun muassa Liettuan, Ukrainan, Venäjän ja Turkin mestaruudet, Turkin ja Ukrainan cup-mestaruudet, VTB United-liigan mestaruuden ja Baltian liigan mestaruuden.


title: Darjuš Lavrinovič

text: Liettuan maajoukkueessa Lavrinovič voitti EM-hopeaa Sloveniasta 2013 ja EM-pronssia Espanjasta 2007. Hän edusti maata myös useissa muissa arvokilpailuissa. Kesäolympialaisissa hän sijoittui Liettuan joukkueessa neljänneksi Pekingissä 2008.


title: Rimantas Kaukėnas

text: Rimantas Kaukėnas (s. 11. huhtikuuta 1977 Vilna, Liettuan SNT, Neuvostoliitto) on liettualainen koripalloilija.


title: Rimantas Kaukėnas

text: Heittävänä takamiehenä pelaava Kaukėnas on voittanut muun muassa EuroChallengen ja Italian sekä Liettuan mestaruuksia. Italialaisseura Montepaschi Siena on nostanut Kaukėnasin pelipaidan kattoon tämän pelinumerolla 13.


title: Rimantas Kaukėnas

text: Liettuan maajoukkueessa Kaukėnas voitti EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Pekingissä 2008 ja kahdeksanneksi Lontoossa 2012.


title: Jeff Ahl

text: Jeff Gustaf Ahl (s. 13. helmikuuta 1987) on ruotsalainen poliitikko, joka kuuluu ruotsidemokraatteihin. Hän kasvoi Tyresön kunnassa ja aloitti opinnot Luulajan teknillisessä yliopistossa vuonna 2013. Hänet valittiin valtiopäiville vuonna 2014.


title: Äestäjä

text: Äestäjä on Porissa Cygnaeuksenpuistossa sijaitseva kuvanveistäjä Emil Cedercreutzin veistos, joka paljastettiin vuonna 1920. Se on hänen ensimmäinen julkinen veistoksensa sekä myös Porin ensimmäinen julkinen patsas. "Äestäjää" pidetään Cedercreutzin merkittävimpänä veistoksena yhdessä Helsingin Varsapuistikossa sijaitsevan "Äidinrakkauden" (1928) sekä Maarianhaminan "Ruorimiehen" (1933) kanssa.


title: Äestäjä

text: Myös Cedercreutz piti patsasta suuressa arvossa juuri sen sijaintipaikan vuoksi. Hänen mukaansa puistoon pystytetty patsas tulee kaikkien omaisuudeksi, toisin kuin hänen aikaisemmin museoihin sijoitetut työnsä, jotka tavoittavat vain valikoidun yleisön. "Äestäjän" pystyttämisajankohtana julkiset veistokset olivat Suomen kaupungeissa vielä harvinaisia. Nykyään patsaan hevosen suitset ja aisat ovat hieman vaurioituneet siihen kohdistuneen ilkivallan johdosta.


title: Äestäjä

text: "Äestäjä"-patsas pystytettiin Helsingin yliopiston Satakuntalaisen Osakunnan naisopiskelijoiden aloitteesta. Hankkeen varsinaisena puuhanaisena toimi kirjailija Maila Talvio, joka oli osakunnan inspehtorin J. J. Mikkolan puoliso. Tarkoituksena oli lisäksi pystyttää muun muassa Lallia esittävä veistos Köyliöön, Pyhän Henrikin rintakuva Kokemäelle sekä Hj. Nortamon merimieshahmo Tasala Vilkk Raumalle, mutta veistoksista toteutui Cedercreutzin elinaikana ainoastaan "Äestäjä".


title: Äestäjä

text: Cedercreutz työsti teostaan Köyliössä sijaitsevassa ateljeessaan Ilmilinnassa sekä Helsingin työhuoneessaan. Ensimmäinen kipsinen malli oli valmiina vuonna 1912. Patsaan sijoituspaikaksi suunniteltiin aluksi Raatihuoneenpuistoa, jossa syyskuussa 1913 oli lyhyen aikaa esillä Cedercreutzin tekemä luonnollista kokoa olevaa kamelia esittävä kipsiveistos. Sen avulla taiteilija arvioi tulevan "Äestäjä"-patsaan oikeaa kokoa ympäristöönsä verrattuna. Varojen puute sekä ensimmäisen maailmansodan ja myöhemmin Suomen sisällissodan syttyminen viivästyttivät kuitenkin hanketta niin, että pronssiin patsas valettiin vasta 1920. Myös sen sijoituspaikka vaihtui Raatihuoneenpuistosta Porin puistoakselin toisessa päässä sijaitsevaan puistoon Cygnaeuksen koulun edustalle. Varsinaisen pronssipatsaan kustannuksiin osallistuivat satakuntalaiset taiteen ystävät, mutta Cedercreutz maksoi itse veistoksen kivijalustan sekä muun muassa kipsisen mallin valamisen. Helsinkiläisen G. W. Sohlberg Oy:n valama teos oli suurin Suomessa siihen asti tehty taidevalutyö.


title: Äestäjä

text: "Äestäjässä" esiintyvän viljelijän mallina toimi Cedrcreutzin palvelijana ja talonmiehenä työskennellyt Vihtori Sikstus Wind (s. 1886). Aiheen taustalla oli Cedercreutzin ajatus siitä, kuinka Porin kaupunki elää sitä ympäröivästä varakkaasta maakunnasta, mutta omasta puolestaan toimittaa äestäjälle erilaisia hyödykkeitä, kuten tupakan, kahvin ja sanomalehdet. Veistos kuvaa viimeistä ennen kylvöä tehtävää äestystä. Hevosen perässään vetämä äes on satakuntalainen päälläseisottava malli, jollaista ei Cedercreutzin mukaan löydy muualta Suomesta. Veistoksessa ilmenee myös Cedercreutzin tolstoilainen ajatusmaailma; hevosia on vain yksi, koska kyseessä on vaatimaton torppari ja hänen ainoa juhtansa, suuremmissa maataloissa äkeen edessä oli kaksi hevosta.


title: Äestäjä

text: Cedercreutz teki "Äestäjän" vastapariksi veistoksen "Kyntäjä", joka tunnetaan myös nimellä "Maamiehen kunnia". "Äestäjän" paljastusjuhlallisuuksien aikana sen kipsinen malli oli esillä Raatihuoneenpuistossa, mutta pronssiin "Kyntäjä" valettiin vasta 1969 ja sijoitettiin Harjavallan kaupungintalon edustalle.


title: Äestäjä

text: "Äestäjä"-veistos paljastettiin sateisena lauantaipäivänä 29. elokuuta 1920. Juhlallisuudet alkoivat Keski-Porin kirkossa pidetyllä jumalanpalveluksella, jonka jälkeen siirryttiin Cygnaeuksen koulun edustalla sijaitsevaan puistoon, minne satakuntalaiset ylioppillaat olivat muodostaneet kunniakujan. Itse paljastustilaisuudessa kuultiin aluksi kuoron esittämä "Satakunnan laulu", jonka jälkeen puhui patsashankkeen johtohahmo Maila Talvio. V. A. Koskenniemi oli kirjoittanut tilaisuutta varten runon "Syksyn ylistys", jonka lausui myöhemmin muun muassa Tarinaharjun parantolan johtajana toiminut lääketieteen opiskelija Allari Seppä.


title: Äestäjä

text: Paljastusseremonioiden jälkeen vietettiin juhlapäivällistä Porin VPK:n talolla, jossa puhuivat kaupunginvaltuuston puheenjohtaja Mikko Latva sekä tohtori Maikki Friberg. Juhlien lopuksi satakuntalaiset ylioppilaat esittivät Porin teatterissa Alphonse Daudetin kirjoittaman ja Georges Bizetin säveltämän musiikkinäytelmän "L'Arlésienne". Esityksestä saadut pääsylipputulot käytettiin patsashankkeen rahoittamiseen.


title: HMCS Giffard (K402)

text: HMCS Giffard (viirinumero K402) oli Kanadan kuninkaallisen laivaston parannellun Flower-luokan korvetti toisessa maailmansodassa.


title: HMCS Giffard (K402)

text: Alus tilattiin 26. helmikuuta 1942 Aberdeenista Alexander Hall and Companylta nimellä "HMS Buddleia". Sen köli laskettiin 30. marraskuuta 1942 telakkanumerolla 688 ja alus laskettiin vesille 19. kesäkuuta 1943. Se otettiin Kanadan laivaston palvelukseen 10. marraskuuta Aberdeenissa.


title: HMCS Giffard (K402)

text: Alus liittyi Tobermoryssa pidetyn koulutuksen päätyttyä Kanadan laivaston 1. saattajaryhmään Londonderryssä. Se lähti 15. helmikuuta 1944 ryhmänsä mukana merelle liittyäkseen ensimmäiseen saattueeseensa ON224. Alus pelasti 7. toukokuuta 49 torpedoidun "Velleyfieldin" eloonjäänyttä. Seuraavalla viikolla alus jatkoi saattuepalvelustaan aina 27. marraskuuta saakka, jolloin se lähti Halifaxista huollettavaksi Liverpooliin.


title: HMCS Giffard (K402)

text: Maaliskuussa 1945 huollon valmistuttua alus oli koulutettavana Bermudalla, josta se saapui St. John'siin 15. huhtikuuta aloittaen saattuepalveluksen. Alus lähti 13. toukokuuta saattueen HX355 mukana Britteinsaarille. Alus lähti Greenockista kesäkuun alussa viimeiselle länteen suuntautuneelle matkalleen. Alus poistettiin palveluksesta 5. heinäkuuta, minkä jälkeen se makasi ankkurissa Sorelissa odottaen romuttamista. Alus romutettiin 1952 Hamiltonissa.


title: HMCS Giffard (K402)

text: Aluksenpäällikköinä olivat:


title: Joensuun kaupunginvaltuusto

text: Joensuun kaupunginvaltuusto on Joensuun ylin päättävä elin. Valtuusto kokoontuu Joensuun kaupungintalossa sijaitsevassa kaupunginteatterin salissa.


title: Joensuun kaupunginvaltuusto

text: Kaupunginvaltuustossa on 59 valtuutettua. Kaupunginvaltuuston puheenjohtaja on Merja Mäkisalo-Ropponen.


title: Joensuun kaupunginvaltuusto

text: Vuoden 2017 vaaleissa äänestysprosentti oli 52,6 %. Suurin puolue oli sosiaalidemokraatit, joka sain 15 paikkaa. Keskusta sai 12 paikkaa, kokoomus ja vihreät kumpikin 9 paikkaa, vasemmistoliitto 6, perussuomalaiset 5 ja kristillisdemokraatit kolme paikkaa.


title: Päivi Lukkarila

text: Päivi Lukkarila (s. 10. marraskuuta 1967 Kokkola) on suomalainen lasten- ja nuortenkirjailija ja teatteri-ilmaisun opettaja.


title: Päivi Lukkarila

text: Lukkarila on koulutukseltaan filosofian maisteri sekä äidinkielen ja kirjallisuuden aineenopettaja. Hän opiskeli yleistä kirjallisuustiedettä Tampereen yliopistossa. Lukkarila toimi myös Tampereen Ylioppilasteatterissa. Hän on suorittanut vokologian jatko-opintoja Tampereen yliopistossa.


title: Päivi Lukkarila

text: Lukkarilan esikoisromaani "Koitetaan kestää, Nanna" ilmestyi vuonna 2007. Se sijoittui kolmanneksi Kariston Tiina 2006 -kirjoituskilpailussa. Lukkarila sai teoksesta myös Tampereen kaupungin kirjallisuuspalkinnon vuonna 2007.


title: Päivi Lukkarila

text: Vuonna 2012 Lukkarilan lastenromaani "Kolmen ajan maa" oli Arvid Lydecken -palkintoehdokas. Teos oli myös Lasten LukuVarkaus -palkintoehdokkaana. Vuonna 2015 Lukkarilan hevoskirja "Ihana Panda" oli ehdolla Anni Polva -palkinnon saajaksi.


title: Päivi Lukkarila

text: Lukkarila asuu Tampereella. Hän on naimisissa ja hänellä on kaksi lasta.


title: Ylöjärven rautatieasema

text: Ylöjärven rautatieasema (lyh Ylö) on rautatieliikennepaikka Tampere-Seinäjoki-radalla Ylöjärven kaupungissa. Liikennepaikalla on vain tavaraliikennettä. Henkilöliikenne lakkautettiin vuonna 1983.


title: John Ampomah

text: John Ampomah (s. 11. heinäkuuta 1990) on ghanalainen keihäänheittäjä.


title: John Ampomah

text: Ampomah saavutti hopeaa Afrikan-mestaruuskilpailuissa Porto-Novossa 2012 tuloksella 70,65. Hän sijoittui 2014 Kansainyhteisön kisoissa yhdeksänneksi ja Afrikan-mestaruuskilpailuissa viidenneksi. Hän saavutti hopeaa Brazzavillen Afrikan kisoissa 2015 ennätyksellään 82,94.


title: John Ampomah

text: Ampomah on opiskellut Neosho County Community Collegessa Yhdysvalloissa. Hän voitti National Junior College Athletic Associationin mestaruuden 2013. Hän saavutti hopeaa NCAA:n mestaruuskilpailuissa 2015.


title: Lakialan rautatieasema

text: Lakialan rautatieasema () on rautatieliikennepaikka -radalla Ylöjärven kaupungissa. Liikennepaikka toimii ainoastaan junakohtauspaikkana eikä sillä ole kaupallista liikennettä.


title: The Oranges

text: The Oranges () on yleisesti käytössä oleva epävirallinen yhteisnimitys Essexin piirikunnassa, New Jerseyssä sijaitseville neljälle kunnalle, joiden kaikkien nimessä on sana "Orange". Kunnat ovat Orange, East Orange, South Orange ja West Orange. Kolme viimeksi mainittua ovat syntyneet irtautumalla ensimmäisestä, joka on saanut nimensä Vilhelm I Oranialaisen () mukaan.


title: The Oranges

text: Orange kuului alun perin osana Newarkiin; silloin siitä käytettiin nimeä "Newark Mountains". 7. kesäkuuta 1780 Newark Mountainsin asukkaille järjestettiin virallinen äänestys, jossa alueen nimeksi päätettiin vaihtaa Orange. Tuolloin suuri osa alueen väestöstä tavoitteli irtautumista Newarkista. Orange kuitenkin sai itsenäisen kunnan oikeudet vasta 27. marraskuuta 1806. Kaupungiksi se järjestäytyi 31. tammikuuta 1860. Lähes heti se alkoi jakautua pienempiin osiin lähinnä siksi, etteivät asukkaat päässeet keskenään sopuun siitä, kuinka julkisten palveluiden rahoitus tulisi järjestää. South Orange itsenäistyi Orangesta 26. tammikuuta 1861, Fairmount (joka myöhemmin liitettiin osaksi West Orangea) 11. maaliskuuta 1862, East Orange 4. maaliskuuta 1863 ja West Orange (johon samalla liittyi Fairmount) 14. maaliskuuta 1863.


title: The Oranges

text:
Nykyään Oranget eroavat paljon toisistaan. Kaikki neljä kuntaa tosin kuuluvat osavaltionsa varakkaimpiin, mutta Orange ja East Orange ovat melko kaupunkimaisia ja työväenluokkaisia, kun taas South Orange ja West Orange ovat säilyneet esikaupunkimaisina. Orangen ja East Orangen väestö on pääosin afroamerikkalaisia; south- ja westorangelaisista taas suurin osa on valkoihoisia.
Vaikka alueen kunnat ovat virallisesti itsenäisiä eikä niillä ole yhteistä hallintoa (muutoin kuin piirikunnallisella tasolla), niistä monissa yhteyksissä, esimerkiksi tienviitoissa, käytetään epävirallista yhteisnimeään.


title: Jim Keltner

text: James Lee ”Jim” Keltner (s. 27. huhtikuuta 1942) on yhdysvaltalainen rumpali, joka tunnetaan yhtenä suosituimmista rockartistien käyttämistä sessiomuusikoista 1970-luvun alusta lähtien. Häntä kuullaan muun muassa Bob Dylanin hittisinglellä ”Knockin’ on Heaven’s Door” sekä kolmen ex-Beatlen albumeilla. Hän oli mukana supertähdistä muodostuneen Traveling Wilburys -yhtyeen albumeilla.


title: Jim Keltner

text: Oklahoman Tulsassa varttunut Jim Keltner kiinnostui nuorena jazzista, mutta huomasi pian työtilaisuuksia tulevan paremmin suosiotaan kasvattavan pop- ja rockmusiikin piiristä. Hän muutti Los Angelesiin, jossa hänen ensimmäinen studiokeikkansa oli Gary Lewis and the Playboysin singlellä ”She's Just My Style”.


title: Jim Keltner

text: Jo Gary Lewisin taustalla etenkin levytyksissä toimi Leon Russell, jolla on ollut suuri merkitys Keltnerin uralle. 1960-luvun lopulla Keltner ei vielä täysin kyennyt elättämään itseään studiomuusikkona, mutta käännekohta oli mukanaolo Russellin johtamassa yhtyeessä Delaney & Bonnie -lauluduon albumilla "Accept No Substitute" (1969). Brittilaulaja Joe Cocker otti Russellin, Keltnerin ja muita yhtyeen jäseniä mukaansa vuoden 1970 Yhdysvaltain-kiertueelleen "Mad Dogs & Englishmen", josta julkaistiin myös samanniminen tupla-albumi ja dokumenttielokuva. Kiertueen ansiosta Jim Keltner pääsi soittamaan muun muassa Carly Simonin ("Anticipation, 1971"), Barbra Streisandin ("Barbra Joan Streisand", 1971), Booker T. Jonesin ("Booker T. & Priscilla", 1971), George Harrisonin ("The Concert for Bangladesh", 1971) ja John Lennonin ("Imagine", 1971) levyille. Keltner soitti sitten George Harrisonin albumilla "Living in the Material World" (1973), John Lennonin albumilla "Walls and Bridges" (1974) ja Ringo Starrin albumilla "Ringo" (1973). Keltner oli mukana myös George Harrisonin USA:n kiertueella 1974.


title: Jim Keltner

text: Vuonna 1973 Keltner soitti Bob Dylanin albumilla "Pat Garrett & Billy the Kid", jolta julkaistiin klassikkosingle ”Knockin' on Heaven's Door”. Keltner on kertonut kappaleen koskettaneen niin, että ensi kertaa hän itki soittaessaan.


title: Jim Keltner

text: Keltner oli 1970-luvulla mukana myös Steely Danin albumin "Aja" (1977) kappaleella ”Josie”.


title: Jim Keltner

text: Jim Keltnerin oma yhtye Attitudes levytti kaksi albumia George Harrisonin Dark Horse -levymerkille: "Attitudes" vuonna 1975 ja "Good News" 1977. Yhtyeen muut jäsenet olivat Danny Kortchmar, David Foster ja Paul Stallworth.


title: Jim Keltner

text: 1980-luvulla Keltner erikoistui rhythm and blues -musiikkiin ja kehitti pelkistetyn ja rennolta kuulostavan, mutta kuitenkin erittäin tarkan soittotyylin. Vuonna 1987 Keltner soitti John Hiattin albumilla Bring the Family yhdessä kitaristi Ry Cooderin ja basisti Nick Lowen kanssa. Neljä vuotta myöhemmin kolmikko muodosti yhtyeen Little Village ja levytti samannimisen albumin.


title: Jim Keltner

text: Vuonna 1989 Keltner kiersi Ringo Starrin kanssa tämän Starr's All-Starr Bandin jäsenenä. Hän soitti myös molemmilla superyhtye Traveling Wilburys albumeilla salanimellä Buster Sidebury.


title: Jim Keltner

text: Hän soitti myös monilla J. J. Calen levytyksillä ja oli sessiomuusikkona mukana uudelleen koostetun Pink Floydin albumilla "A Momentary Lapse of Reason" (1987).


title: Jim Keltner

text: Studiotyönsä lisäksi Keltner on ollut mukana muun muassa Bob Dylanin, Simon & Garfunkelin, Neil Youngin, Crosby, Stills, Nash & Youngin ja Booker T. & the M.G.’s -yhtyeen kiertuieilla.


title: Di-isopropyyliamiini

text: Di-isopropyyliamiini eli DIPA (CHN) on alifaattisiin amiineihin kuuluva orgaaninen yhdiste. Yhdistettä käytetään valmistettaessa muita kemikaaleja ja korroosionestoaineena.


title: Di-isopropyyliamiini

text: Huoneenlämpötilassa di-isopropyyliamiini on väritöntä ammoniakinhajuista nestettä. Yhdiste liukenee veteen sekä moniin orgaanisiin liuottimiin kuten etanoliin, dietyylieetteriin, asetoniin ja bentseeniin. Di-isopropyyliamiini on suhteellisen vahva emäs ja sen pK-arvo on 3,43. Yhdiste kykenee syövyttämään eräitä metalleja kuten alumiinia, sinkkiä ja kuparia.


title: Di-isopropyyliamiini

text: Di-isopropyyliamiini on myrkyllistä ja ärsyttää voimakkaasti hengitysteitä, ihoa ja silmiä. Aineelle altistumisesta voi seurata kyynelvuotoa, yskää, pahoinvointia ja silmiin joutuessaan aine voi aiheuttaa silmän syövytysvamman.


title: Di-isopropyyliamiini

text: Di-isopropyyliamiinia voidaan valmistaa isopropanolista reaktiolla ammoniakin kanssa. Katalyytteinä voidaan käyttää kuparia, kromia tai nikkeliä tai metallioksideita kuten alumiinioksidia, piidioksidia tai titaanidioksidia. Reaktiossa muodostuu myös isopropyyliamiinia ja muodostuvien tuotteiden suhde riippuu isopropanolin ja ammoniakin ainemäärien suhteesta. Yhdistettä voidaan valmistaa myös ammoniakista ja asetonista pelkistävällä aminoinnilla. Pelkistimenä käytetään vetyä ja katalyyttinä kuparikromiittia.


title: Di-isopropyyliamiini

text: Di-isopropyyliamiinia käytetään erityisesti herbisidien kuten diallaatin ja triallaatin valmistamiseen. Lisäksi siitä tuotetaan di-isopropyyliaminoetanolia sekä vahvoina emäksinä orgaanisissa synteeseissä käytettävää di-isopropyylietyyliamiinia ja litiumdi-isopropyyliamidia, jota muodostuu di-isopropyyliamiinin ja butyylilitiumin välisellä reaktiolla. Di-isopropyyliamiinin nitraattisuolaa käytetään korroosionestoaineena ja di-isopropyyliamiinia voidaan käyttää myös pH:n säätelyyn kosmetiikkatuotteissa.


title: Siiselit

text: Siiselit ("Spermophilus") on oravien heimoon kuuluva jyrsijäsuku.


title: Siiselit

text: Mammal Species of the World -teoksen mukaan siiselien sukuun kuuluvat seuraavat lajit:


title: Älykäs erikoistuminen

text: Älykäs erikoistuminen on alueellisen innovaatiopolitiikan konsepti, jonka mukaan maiden ja alueiden tulisi tunnistaa ja valita omat vahvuusalueensa, joihin tulevaisuuden panostukset ja investoinnit kohdennetaan. Käsitteen kehitti vuonna 2009 "Knowledge for Growth" -tutkijaryhmä ja erityisesti sveitsiläinen taloustieteilijä Dominique Foray.


title: Älykäs erikoistuminen

text: Euroopan unionin rakennerahasto-ohjelmat vuosille 2014–2020 pohjautuvat älykkään erikoistuminen konseptille ja älykästä erikoistumista korostetaan myös EU:n Horisontti 2020 -tutkimusohjelmassa.


title: Johan Nissinen

text: Johan Harry Nissinen (s. 17. maaliskuuta 1989) on ruotsalainen poliitikko, joka kuuluu ruotsidemokraatteihin. Hän on ollut ruotsidemokraattien kansanedustaja vuodesta 2014.


title: Johan Nissinen

text: Vuonna 2011 Nissinen valittiin puolueen Finnvedenin johdon jäseneksi, ja samana vuonna hänestä tuli myös Jönköpingin läänin ensimmäinen aluepuheenjohtaja, jossa asemassa hän on vieläkin.


title: Johan Nissinen

text: Vuonna 2010 Johan Nissinen Värnamon kunnan valtuustoon 21 vuoden iässä. Vuonna 2014 hänet valittiin samaan valtuustoon uudelleen. Hän sai 22 % ruotsidemokraattien äänistä.


title: Johan Nissinen

text: Vuonna 2014 Nissinen valittiin valtiopäiville Skånen läänin pohjoisesta ja itäisestä vaalipiiristä. Valtiopäivillä Nissinen istuu elinkeinovaliokunnan työskentelevänä varajäsenenä. Hän on varajäsenenä myös EU-lautakunnassa, talousvaliokunnassa ja ulkoasiainvaliokunnassa.


title: Johan Nissinen

text: Johan Nissinen on ollut vuodesta 2014 lähtien varajäsen myös Euroopan neuvoston Ruotsin delegaatiossa. Siellä Nissinen istuu vakituisena jäsenenä kulttuuriin, tieteeseen, koulutukseen ja mediaan liittyvässä komiteassa, sekä varajäsenenä muuttoliikkeeseen, pakolaisiin ja karkotettuihin liittyvässä komiteassa.


title: Johan Nissinen

text: Nissinen on opiskellut taloustiedettä Linné-yliopistossa.


title: Michele Beretta

text: Michele Beretta (s. 22. lokakuuta 1994) on italialainen moottoriurheilija.


title: Michele Beretta

text: Beretta aloitti uransa Karting-sarjoista. Vuodet 2012-2013 Beretta kilpaili Formula Abarth -sarjassa sijoittuen viimeisellä kaudellaan sarjan toiseksi. Vuonna 2014 Beretta siirtyi Euroopan Formula 3 -sarjaan saavuttamatta yhtään pistettä. Vuonna 2015 Beretta jatkoi Euroopan F3 -sarjassa saavuttaen neljä pistettä. Hän kilpaili samana vuonna myös GP3-sarjassa ajaen kuusi kilpailua Trident -tallissa saavuttamatta pisteitä.


title: Oğuzhan Özyakup

text: Oğuzhan Özyakup (s. 23. syyskuuta 1992 Zaandam, Alankomaat) on alankomaalaissyntyinen turkkilainen jalkapalloilija, joka edustaa Turkin Superliigassa pelaavaa Beşiktaş JK:ta. Pelipaikaltaan molempijalkainen Özyakup on hyökkäävä keskikenttäpelaaja. Hän kuuluu myös Turkin jalkapallomaajoukkueeseen.


title: Oğuzhan Özyakup

text: Özyakup siirtyi vuonna 2008 alankomaalaisesta AZ Alkmaarista englantilaisen Arsenal FC:n juniorijoukkueeseen. Hän pelasi seuran edustusjoukkueessa vain kahdessa Englannin liigacupin ottelussa kaudella 2011–2012. Heinäkuussa 2012 Özyakup siirtyi Turkin Superliigan Beşiktaş JK:hon. Avauskaudellaan seurassa hän teki 28 ottelussa kaksi maalia. Kaudella 2013–2014 Özyakup debytoi Eurooppa-liigassa seuransa paidassa.


title: Oğuzhan Özyakup

text: Özyakup on edustanut synnyinmaataan Alankomaita alle 17- ja alle 19-vuotiaissa. Vuodet 2012–2014 hän pelasi kuitenkin Turkin alle 21-vuotiaiden maajoukkueessa. Turkin jalkapallomaajoukkueessa Özyakup debytoi toukokuussa 2013 ystävyysottelussa Latviaa vastaan. Avausmaalinsa hän teki yhdennessätoista maaottelussaan, syyskuun 2015 EM-karsintaottelussa synnyinmaataan Alankomaita vastaan.


title: Kholiambi

text: Kholiambi (myös "kolijambi", , ”ontuva jambi”; ) eli "Hipponaksin trimetri" on antiikin kreikkalaisesta metriikasta peräisin oleva runomitta. Se on jambisen trimetrin muunnelma, jossa viimeisenä eli kuudentena jalkana on jambin sijasta spondee tai trokee.


title: Kholiambi

text: Runomitan kehittäjänä pidetään Hipponaksia. Sitä käytti myös muun muassa Herondas.


title: Kholiambi

text: Runomitan säkeen peruskaava on ( = lyhyt tavu, = pitkä tavu, = anceps eli lyhyt tai pitkä tavu):


title: Kholiambi

text: Yksi jambimetron on ja se koostuu kahdesta jambijalasta . Kholiambissa viimeinen jalka on kuitenkin poikkeuksellisesti spondee tai trokee , mikä tuottaa tarkoituksellisen ontuvan vaikutelman.


title: Kholiambi

text: Hipponaks, fragmentti 32:


title: Rahtisukellusvene

text: Rahtisukellusvene on venäläisen Rubin-yrityksen idea, jossa sotilaskäytöstä poistuneet ydinsukellusveneet muutettaisiin rahtikäyttöön kauppa-aluksiksi. Rahtisukellusveneitä on käytetty aikaisemminkin. Esimerkiksi saksalainen vuonna 1916 käyttöönotettu sukellusvene Deutschland kuljetti rahtia Saksan ja Yhdysvaltojen välillä.


title: Rahtisukellusvene

text: Projektin pohjana on Akula-941, Typhoon-luokan sukellusvene, minkä Rubin suunnitteli vuonna 1971. Siitä poistettaisiin ballististen ohjusten laukaisujärjestelmät, jotka remontoitaisiin lastiruumiksi. Toisena ideana yrityksellä on käyttää alusta kaapelialuksena.


title: Fitim Latifi

text: Fitim Latifi (s. 2. heinäkuuta 1990 Vučitrn) on kosovolaissyntyinen suomalainen ammattinyrkkeilijä. 180 senttimetriä pitkä Latifi kilpailee keskisarjassa.


title: Fitim Latifi

text: Amatöörinä Latifi saavutti muun muassa nuorten SM-kultaa sekä aikuisten SM- ja PM-hopeaa. Ammattilaisdebyyttinsä hän teki kesäkuussa 2012 Porvoossa Andrej Cepuria vastaan, voittaen hänet pisteillä. Kahdeksannessa ammattilaisottelussaan, marraskuussa 2013 Timo Lainetta vastaan, Latifi otti kahdeksannen voittonsa ja saavutti keskisarjan Suomen mestarin tittelin.


title: Fitim Latifi

text: Tammikuussa 2014 Latifi pahoinpiteli veljiensä kanssa noin 40-vuotiaan ulkomaalaistaustaisen miehen. Latifi sai tästä vuoden ja kahdeksan kuukautta ehdollista vankeutta sekä 35 000 euron sakot. Suomen Ammattinyrkkeilyliitto hyllytti myös Latifin lisenssin ja tämä ei ole otellut sen jälkeen.


title: Fitim Latifi

text: Latifi muutti perheineen nuorena Kosovosta Suomeen.


title: Keltapaviaani

text: Keltapaviaani ("Papio cynocephalus") on Afrikan keski- ja itäosissa elävä paviaanilaji. Sen elinympäristöä ovat savannit, avoimet metsät ja metsänreunat, kalliot sekä heinää ja piikkipensaikkoa kasvavat puoliaavikot. Kannan suuruus on vähintään kymmeniätuhansia yksilöitä.


title: Keltapaviaani

text: Keltapaviaaniuros on pituudeltaan 80–115 senttimetriä ilman häntää ja naaras 50–70 senttimetriä. Häntä on 46–68 senttimetriä. Uros painaa 22–30 kilogrammaa ja naaras 11–15 kilogrammaa. Turkki on kellertävänharmaa, ja pakaroiden yläpuolella on kiiltävänmusta paljas laikku.


title: Keltapaviaani

text: Keltapaviaani on päiväeläin, joka elää tavallisimmin 30–40 yksilön laumoissa. Naaras synnyttää yleensä yhden poikasen 1–2 vuoden välein. Naaras on sukukypsä viisivuotiaana ja uros seitsemänvuotiaana. Luonnossa keltapaviaani elää 20–30-vuotiaaksi ja vankeudessa joskus 40-vuotiaaksi.


title: Keltapaviaani

text: Keltapaviaanit ovat kaikkiruokaisia ja syövät monipuolisesti niin kasveja kuin kaikenlaisia pieniä eläimiäkin.